Minuri/sinhala-corpus-wikipedia huggingface dataset:
1755 උතුරු ඇමෙරිකාවට ප්‍රංශයත් බ්‍රිතාන්‍ය්‍යත් දෙකම විසින් හමුදාවන් එවන ලද වසරයි
නිල වශයෙන් යුද්ධ ඇරඹෙන්නේ 1756 දී ය
බ්‍රැඩ්ඩොක් ව්‍යසනය 1755 

බ්‍රිතාන්‍ය ජනරාල්වරයෙකු වූ එඩ්වර්ඩ් බ්‍රැඩ්ඩොක් උපනිවේෂ ප්‍රාන්ත 13 හි ප්‍රධාන අණ දෙන නිලධාරියා ලෙසින් පත් වී ඇමෙරිකාව බලා ආවේය
එහෙත් ඔහු ඇමෙරිකාවේ භූගෝලය ගැන දැන සිටියේ නැත
එසේම ඇමෙරිකානු ස්වදේශී ඉන්දියානුවන්ගේ ගෝත්‍රික සටන් හා යුධ උපායයන් ගැන දැන සිටියේ ද නැත
බ්‍රැඩ්ඩොක්ගේ හමුදා විනය හා යුද පුහුණුව බ්‍රිතාන්‍ය වූ ද, යුරෝපීය වූ ද, යුධ ක්‍රම සහ විධි වලට සීමා වී තිබිණ
මිලීෂීයාවෙන් සමුගෙන මවුන්ට් වර්නන් හි වගා කටයුතු වල නිරත වී සිටි ජෝර්ජ් වොෂිංටන් පටෝමික් ගඟ දිගේ රැගෙන යන්නා වූ අවි ආයුධ පිරි නැව් බලමින්, තුවක්කු වලින් නැඟෙනා වෙඩි හඬ අසමින් තවමත් බ්‍රිතාන්‍ය හමුදාවට එක් වන්නට බලා සිටියේය
මුදල් නොගෙවා සිය පළපුරුද්ද හා අතීත දස්කම් වලට හමුදාවේ කොමිසමක් හේ බලාපොරොත්තු වූයේය
එහෙත් අවසානයේ හේ වේතනයක් නැතිව ස්වේච්ඡා සේවයට එක්විය
ඔහුට වර්ජීනියා මිලීෂියාවේ කර්නල් පදවියෙන් යුතුව යුද පිටියේ පුහුණුව ලබන්නට අවස්ථාවක් උදාවිය
1775 මැයි 10 වැනිදා ජෝර්ජ්, ජනරාල් බ්‍රැඩ්ඩොක් ඇතුළු පිරිසක් සමඟ කම්බර්ලන්ඩ් බලකොටුව බලා පිටත් විය
බ්‍රිතාන්‍ය රාජකීය රෙජිමේන්තුවේ බල ඇණි දෙකෙහි පිරිස එක් දහස් හාරසීයයක් විය
වඩු කාර්මිකයන් හා යටත්විජිත මිලීෂීයා කණ්ඩායම් දෙකෙහි පිරිස හැට දෙනෙකි
මාර්ගය පෙන්වන්නට අය ද, තවත් හමුදා බල ඇණි ද මග දී ඔවුනට එකතු වූහ
බ්‍රිතාන්‍ය යුද සිරිත් අනුව නලා හා බෙර වාදනයෙන් ගමන් කරන ඔවුනට කැලෑව මැදින් යන ගමන් වල දී දිනකට සැතපුම් දෙකකට වඩා යන්නට නොහැකි විය
ජෝර්ජ් ඒ සිරිත් ගැන ඉතා අකමැත්තෙන් සිටියේය
අතරමග දී උණකින් පෙළුනු ජෝර්ජ් සුවය ලබන්නට විවේක ගෙන ඔවුනට යළි එකතු වෙද්දී ඔවුන් ඩ්‍යුකෙස්නි බලකොටුවට නුදුරින් මොනොන්ග්හෙලා ගඟ අසල වාඩියක් ගසා ගෙන නැවතී සිටියහ
ප්‍රංශ හමුදාවට පහර දෙන්නට ගිය බ්‍රැඩ්ඩොක් ඇතුළු පිරිස ඉන්දියානුවන් සමඟ ආ ප්‍රංශ හමුදාවට වට කරගන්නට හැකිවිය
ජනරාල් බ්‍රැඩ්ඩොක්ගේ පෙනහළුවක වෙඩි උණ්ඩයක් රැඳිණ
යුද පිටියේ අණ දීම් හා මෙහෙයවීම් බොහොමයක් කරන්නට සිද්ධ වූයේ ජෝර්ජ්ටයි
ඔහුගේ වර්ජීනියා හමුදාව සහමුලින් විනාශ විය
දින හතරකට පසුව ජනරාල් බ්‍රැඩ්ඩොක් අවසන් සුසුම් හෙළීය
සෞඛ්‍ය තත්වයෙන් පීඩා විඳි ජෝර්ජ් මවුන්ට් වර්නන් බලා ගියේය
එක පැත්තකින් ප්‍රංශ භටයන් පහර දුන්හ
අනිත් පැත්තෙන් ගෝත්‍රික ස්වදේශී ඉන්දියානුවන් පහර දුන්හ
වර්ජීනියා ආණ්ඩුකාර ඩින්විඩී නැවතත් ප්‍රාන්ත ආරක්ෂාවට මිලීෂීයා භටයන් සහ ජෝර්ජ්ව කැඳවා ගත්තේය
අණ දෙන නිලධාරියෙකු ගෙන් ද, හමුදා නඩත්තුව සඳහා ප්‍රමාණවත් මුදල් ද නොමැතිව සටන් වැදිය නොහැකි යැයි ජෝර්ජ් කියූ බැවින් ආණ්ඩුකාරයා හා මෙතෙක් තිබි හොඳ හිත ද පළුදු වී ගියේය
එහෙත් වෙනත් කිසිවෙක් ඉදිරිපත් වූයේ නැති හෙයින් 1755 වසර අවසන් භාගයේ දී ඔහු වර්ජීනියා මිලීෂියා හමුදාවේ අණදෙන නිලධාරියා ලෙසින් පත්වීම බාරගත්තේ ය
ප්‍රමාණවත් හමුදාවක්, අශ්වයන් ගැල් යනාදී උපකරණ, ආහාර හෝ අවි ආයුධ පවා ඔවුනට නොතිබුණි
ෂෙනන්ඩෝහා මිටියාවතේ ගෝත්‍රික ස්වදේශී ඉන්දියානුවන් විසින් වැවිලි යායවන් පුළුස්සා එහි පදිංචිකරුවන් මරා දමනා බව ඔවුනට ආරංචි විය
හැම අත යන ජෝර්ජ් නිතරම ක්‍රියාත්මක කළේ තමන්ට ඉහළින් ලැබුණු විධි විධානයන්ය
ඔහුගේ අදහස් වලට කිසිවෙක් සවන් නොදුන්හ
ප්‍රංශ ඉන්දියානු යුද්ධය 1756 සිට 1763 දක්වා වසර හතක් පැවතිණ
ප්‍රංශ ඉන්දියන් යුද්ධයෙන් ප්‍රංශය පරාද විය
මහා බ්‍රිතාන්‍ය්‍ය ජය ලැබීය
රණ විරුවෙක් ලෙසින් ජෝර්ජ් කීර්තියක් අත්කර ගත්තේය
එහෙත් ඔහුට පදක්කම් හෝ බ්‍රිතාන්‍ය හමුදා කොමිසමක් ලැබුනේ නැත
1758 දෙසැම්බර් 26 වැනිදා ඔහු සිය තනතුරෙන් ඉල්ලා අස්විය
මාර්තා කස්ටිස් සමඟ විවාහය

වර්ජීනියා වතු යායක උපන් මාර්තා ඩැන්ඩ්‍රිජ් වයස අවුරුදු දහතුනේ දී ඩැනියෙල් පාකර් කස්ටිස් හා විවාහ විය
ඔවුනට දරුවන් හතර දෙනෙක් ලැබුන ද එයින් දෙදෙනෙක් ළාබාල වියේ දී ම මිය ගියහ
1757 දී ඩැනියෙල් කස්ටිස් ද මිය ගියේය
වයස අවුරුදු විසිපහක වැන්දඹුවක් වූ මාර්තාට අක්කර හය දහසක භූමියත් සමඟින් බ්‍රිතාන්‍ය පවුම් දොළොස්දහසක මුදල් වත්කමක් ද හිමිවිය
ජෝර්ජ් හා මාර්තා මුණ ගැසි ආකාරය හෝ ඔවුන් අතර සබඳතාවය ගොඩනැඟි ආකාරය ගැන වැඩි විස්තර සොයාගත නොහැකිය
1759 ජනවාරි 6 වැනිදා ඔවුන් අතිනත ගන්නේ ඇයගේ නිවහනේ දී ය
ඇය ඔහු ඇමතුවේ "ඕල්ඩ් මෑන්" සහ "පපා" යන නාම වලිනි
ඔහු ඇය අමතා ඇත්තේ "ඩියර් පැට්සි" කියාය
ඔවුන් දෙදෙනා සතුටු යුග දිවියක් ගත කළ බව කියැවේ
මාර්තාගේ පළමු විවාහයේ දරුවන් වූ ජැකී හා පැට්සි යන දෙදෙනාට ජෝර්ජ් තම දරුවන්ට සේ සලකන ලදැයි කියැවේ
බාර්බාඩෝස් හි ජෝර්ජ්ට වැළඳුන වසුරියත්, මාර්තාට විවාහයෙන් පසුව වැළඳුන සරම්ප රෝගයත් ඔවුන් දෙදෙනාට දරුවන් නොසිටීමේ හේතු හැටියට පෙන්වා දෙති
මාර්තා සමඟ විවාහයෙන් පසු ලැබෙන මුදල් ආයෝජනයෙන් වගා කටයුතු මනාව කරගෙන යන ජෝර්ජ් සියළු වියදම් හා ලාභයන් සටහන් කර තබයි
මවුන්ට් වර්නන් වත්තේ වැවුන දුම්කොළ ප්‍රමාණය වසරකට රාත්තල් අසූදහසක් යැයි සටහනක ඇත
ඔහු පොලියට ණය මුදල් දුන්නේ ය
විලියම්ස්බර්ග් හා ඇලෙක්ස්සැන්ඩ්‍රියා වල තම ඉඩම් වල හැදූ නිවෙස් කුලියට ද දුන්නේය
තම පියා වෙතින් උරුම වු වහල් සේවකයන් 10 දෙනාට අමතරව ඔහුට මාර්තා ගෙන් වහල් සේවකයන් 150 ක් ද ලැබිණ
ඔවුන් වෙනුවෙන් ඉදි කරන ලද නවාතැන් අදත් මවුන්ට් වර්නන් වතුයායේ දකින්නට ඇත
විප්ලවීය හමුදාවේ හමුදාපති

බ්‍රිතාන්‍ය ආණ්ඩුව යටත්විජිත යුද්ධ වල දී තමන් ගත් ණය පියවා ගනු නොහැකිව ඒ මුදල් යටත්විජිත ඇමෙරිකාවේ බදු වලින් අය කරගැනීමට පටන් ගති
ඇමෙරිකාවේ වැසියන් මෙතෙක් බදු ගෙව්වේ තම ප්‍රාන්ත පාලක නියෝජිත මඬුල්ල වෙත ය
එහෙත් මුද්දර බද්ද නම් වූ ඇමෙරිකාවේ භාවිතා වූ භාණ්ඩ 43 කට බදු පැනවිණ
බදු වලට එරෙහි වූ ජනතාව වර්ජීනියාවේ බර්ජෙසස් මඬුල්ලේ රැස් වී බ්‍රිතාන්‍ය්‍යට බදු ගැන අකමැත්ත ප්‍රකාශ කළහ
ජෝර්ජ් ද ඊට එකතු විය
දේශප්‍රේමී සංවාද පටන් ගැණින
"මුදල් ලබා ගන්නට ඔබගේ පසුම්බියට අත දැමීමට ඔබගේ අනුමැතිය නැතිව මට වරම් නැත්තා සේ මගේ අනුමැතිය නොමැතිව මගේ පොකැට්ටුවට අත දැමීමට බ්‍රිතාන්‍ය රජයට ද වරම් නැත
මෙය දැනටමත් කිහිප වතාවක් ම යටත් විජිත ප්‍රාන්ත එම රජයට කාරුණිකව මෙන් ම ස්ථිර ලෙසින් දන්වා ඇත
එසේ පවතිද්දී ඔවුන් ගෙන් අපි කෙසේ සාධාරණත්වයක් බලාපොරොත්තු වෙමු ද
" යැයි ජෝර්ජ් වොෂිංටන් 1774 දී ලියූ ලිපියක සඳහන් වෙයි
යටත්විජිත ප්‍රාන්තයන් හි පාලන මණ්ඩල වලට නියෝජිතයන් තෝරා පත් වූයේ ඡන්දයකිනි
එය එකල ලොව කිසිම රටක සිද්ධ නොවූ ක්‍රමයකි
මුද්දර බද්දකින් ඇමෙරිකාවේ භාවිත වූ භාණ්ඩ හා සේවවාන් 43 කට බදු වැටෙද්දී නියෝජනයක් නොමැතිව තමන් වෙනුවෙන් තීරණ ගන්නවා යැයි විරෝධතාවය තැන තැනින් පටන් ගැනුණි
වර්ජීනියා බර්ජෙසස් මඩුල්ලේ දී ප්‍රැටික් හෙන්රි විසින් මුද්දර බද්ද හෙළා දකින ප්‍රකාශයක් ඉදිරිපත් කළේය
මුද්දර බද්ද පැනවූ භාණ්ඩ පරිහරණය සමහර යටත්විජිත ඇමෙරිකානුවන් ප්‍රතික්ෂේප කරන්නට පටන් ගති
බ්‍රිතාන්‍යයට ගෙවන බදු නිසා දුම්කොළ වගාව අවාසිදායක යැයි දැකි ජෝර්ජ් සිය වතුයායේ එය වගා කිරීම නවතා තිරිඟු, ෆ්ලැක්ස්, ඕට්ස්, පීචස්, ඇපල් හා චෙරි යනාදිය වගා කරන්නට පටන් ගති
යුරෝපයේ වෙළඳාමේ දී ද බදු වැදෙන නිසා රට ඇතුලත වැඩි ඵලදාව අලෙවියට සමත් විය
1774 සැප්තැම්බර් මාසයේ දී ෆිලඩෙල්ෆියාවේ දී හමුවන සියළු ප්‍රාන්ත නියෝජිතයන් බ්‍රිතාන්‍ය්‍යේ බදු පිළිවෙත් හමුවේ කුමක් කරන්න දැයි කතාබහ කළහ
එය පළමු කොන්ටිනෙන්ටල් (මහා ද්වීප) කොංග්‍රසය නමින් හැඳින්වෙයි
පළමු කොන්ටිනෙන්ටල් කොංග්‍රසය අවසන් වූයේ බ්‍රිතාන්‍යයෙන් ආනයන කෙරෙන සෑම භාණ්ඩයක් ම වර්ජනය කරන තීරණයකිනි
එසේම යටත්විජිතයෙන් බ්‍රිතාන්‍ය්‍යට යවන අපනයනයන් ද නවතන්නට ඔවුන් තීරණය කළහ
වර්ජීනියාවට පැමිණි ජෝර්ජ් නිදහස් විප්ලවයට සූදානම් වූයේ තම ස්වේච්ඡා මිලීෂීයා හමුදාවට තම මුදල් වලින් ආයුධ සැපයීමෙනි
හමුදාවක් ලෙසින් පුහුණු වන්නට පටන් ගැනීමෙනි
1775 මැයි 10 වැනි දින දෙවැනි කොන්ටිනෙන්ටල් කොංග්‍රසය හමුවූහ
ඊට හමුදා වර්ජීනියා මිලීෂීයා හමුදාවේ නිල ඇඳුමෙන් සැරසී ගියේ ජෝර්ජ් වොෂිංටන් ය
ඔහු හමුදා නිල ඇඳුමකින් සැරසී පැමිණි එකම පුද්ගලයා ද විය
දෙවැනි කොංග්‍රසයේ ප්‍රධාන කාර්යය යටත් විජිත ඇමෙරිකානු හමුදාව මෙහෙයවීම සඳහා නායකයෙකු තෝරා පත් කර ගැනීමයි
කොංග්‍රසය ඇමතූ ජෝන් ඇඩම්ස් සියළු ඇමෙරිකානුවන් ප්‍රසාදය දක්වන පුද්ගලයෙක් වර්ජීනියාවෙන් සහභාගී වෙන නියෝජිත කණ්ඩායමේ සිටිනවා යැයි  කියා ජෝර්ජ් වොෂිංටන්ව හමුදාපති තනතුර වෙනුවෙන් යෝජනා කළේය
එය සම්මත විය
ඇමෙරිකන් නිදහස වෙනුවෙන් දැනට රැස් වී ඇති සහ ඉදිරියේ දී රැස් කරන සියළු හමුදාවල හමුදාපති ජනරාල්වරයා ලෙසින් ජෝර්ජ් වොෂිංටන් පත් කරන්නට සභාව තීරණය කළහ
වාද විවාද සියල්ලෙන් පසුව 1775 ජූනි 15 වැනිදා ඇමෙරිකන් මහාද්වීප හමුදාවේ ජනරාල්වරයා ලෙස ඒකමතික චන්දයකින් ජෝර්ජ් ව තෝරා ගැනිණ
තනතුරට වේතනයක් වශයෙන් බ්‍රිතාන්‍ය පවුම් 500 ක් යෝජනා වී තිබිණ
ඔහු එය එපා යැයි කියා තනතුර බාර ගත්තේ ය
එවක දී ඔහු සියළු ණය පියවා සාර්ථක වූ වතු වැවිලිකරුවෙක් වී සිටියේය
දක්ෂ හා උගත් කථිකයන් අතර සබකෝලයෙන් හා වෙව්ලමින් ලියාගත් කොළයක් දිහා බලාගෙන කතාව පැවැත්වූ එකම පුද්ගලයා ජෝර්ජ් විය
ඔහු තනතුර පිළිගන්නවා යැයි ද, වේතනයක් එපා යැයි ද, වියදම් ගණන් තබා එය පමණක් පසු කාලයක දී පියවන ලෙස සභාවෙන් ඉල්ලා සිටියේය
දෙවන කොන්ටිනෙන්ටල් කොංග්‍රසයට එනවිට තම අසිපත, නිල ඇඳුම් හා ගමන් මළු සියල්ල රැගෙන ආ ජෝර්ජ් වහාම හමුදාවේ වැඩ පටන් ගන්නට සූදානම් වී සිටියේය
ඔහු හෝ ඇමෙරිකන් හමුදාවේ වූ ස්වේච්ඡා හා මිලීෂීයා භටයන් කාල තුවක්කු ශිල්ප, බල ඇණි විධි විධාන යනාදී මෙහෙයවීමේ කටයුතු කිසිත් දැන නොසිටියහ
ජනරාල් බ්‍රැඩ්ඩොක් හා එක්ව වැදි සටන් වලින් ජෝර්ජ් බ්‍රිතාන්‍ය හමුදාවේ ශක්තිය මෙන් ම දුර්වලකම් ගැන ද දැන සිටියේය
ඇමෙරිකන් නිදහස් අරගලයේ තීරණාත්මක සටන් මෙසේය
1775 ලෙක්සින්ග්ටන් හා කොන්කෝර්ඩ් සටන ඇමෙරිකාව දිනුවේය
1775 බන්කර් හිල් සටන බ්‍රිතාන්‍ය ජය ලැබීය
1776 නිව් යෝර්ක් සටන ද බ්‍රිතාන්‍ය්‍ය ජය ලබන්නට සමත් විය
1776 ට්‍රෙන්ඩන් සටන ඇමෙරිකාව දිනාගති
1777 සරටෝගා සටන ද ඇමෙරිකාව දිනාගති
1779 සැවෑනාහ් සටන බ්‍රතාන්‍ය දිනුවේය
1780 චාල්ස්ටන් සටන ද බ්‍රිතාන්‍ය දිනුවේය
1781 කව්පෙන්ස් සටන ඇමෙරිකාව ජයගති
1781 යෝර්ක්ටවුන් සටන ඇමෙරිකාවට ජය ලබාදුනි
හමුදාවේ නායකයා ලෙස පත් වූ දිනයේ සිට යුද්ධය ජය ගන්නා තෙක් යුද පිටියේ රැඳී සිටි ජෝර්ජ් 1783 දෙසැම්බර් 23 වැනිදා තමන්ට බාර වී තිබි හමුදාපති කොමිසම මැනවින් ඉටු කර එය ආපසු නිල වශයෙන් කොංග්‍රසයට බාර දෙයි
ආපසු මවුන්ට් වර්නන් බලා එන යුද්ධය ජයගත් වීරයාගේ වයස එවිට වසර පනස් එකකි
ප්‍රථම ජනාධිපති

ඔහු යුද්ධයේ නිරත වූ කාලයේ දී තම වතුපිටි පාලනය අකාර්යක්ෂම වී ඇති ආකාරය ඔහුට දැක ගන්නට හැකිවෙයි
ඔහුගේ ආර්ථික තත්වය අයහපත් බව දැකි වර්ජීනියා ප්‍රාන්ත ආණ්ඩුව ඔහුට මුදල් ත්‍යාග පිරිනමන්නට උත්සාහ කළ ද ඔහු ඊට ඉඩ නොදුන්නේ ය
ඉඩකඩම් කුලියට දී, සමහර ඉඩම් කෑලි කර විකුණා ඔහු මුදල් උපයා ගති
ඔහු නැවතත් වගා කටයුතු වලට බැස්සේ ය
එහෙත් වැඩි කලක් නොගිහින් රටේ ප්‍රාන්ත ආණ්ඩු වලට ෆෙඩරල් ආණ්ඩුවක අවශ්‍යතාවය දැඩිව දැනුනෙන් ඔවුන් රටෙහි ආණ්ඩුවක් පිහිටීම ගැන කතාබහ කරන්නට පටන් ගති
ෆිලඩෙල්ෆියාවේ දී ආණ්ඩුක්‍රම ව්‍යවස්ථා සංස්ථාපන සම්මන්ත්‍රණය පැවැත්විණ
රට මෙහෙයවන පොදු යාන්ත්‍රණයක් තුල එහි නායකයා කවුදැයි ද කතාබහ විය
ජනාධිපති යන තනතුර පිහිටුවන්නටත්, ඊට පැවරෙන බලතල ගැන කතාබහ කරන්නටත් විය
එයට සුදුසු කවුදැයි, ඒ පුද්ගලයා තෝරා ගන්නේ කෙසේදැයි සාකච්ඡාවන්ට ලක්විය
විවිධ ප්‍රාන්ත නියෝජනය කරමින් කොංග්‍රස සභිකයන් 55 දෙනෙකු විසින් ෆිලඩෙල්ෆියාවේ දී පැවැත් වූ ආණ්ඩුක්‍රම ව්‍යවස්ථා සංස්ථාපන සම්මන්ත්‍රණය 1787 මැයි 25 වැනිදා පැවැත්වෙන්නේ නූතනයේ "නිදහස් ශාලාව" නම් හැඳින්වෙන එදා පෙන්සිල්වේනියාවේ ප්‍රාන්ත නිවසෙහි ය
සම්මන්ත්‍රණයේ සභාපති ලෙසින් කටයුතු කළ ජෝර්ජ් සියළු සාකච්ඡා වලට සහභාගී වූවත් කිසි පැත්තකට පක්ෂපාතීව අදහස් ඉදිරිපත් කළේ නැත
ඒ කාලය තුල ඔහු සිය දිනපොතේ ද කිසිවක් සඳහන් නොකර සිටියි
ප්‍රාන්ත 13 කින් ආණ්ඩු නියෝජිතයන් එකතු වී ෆෙඩරල් ආණ්ඩුවක් පිහිටුවා 1787 සැප්තැම්බර් 17 වැනිදා ඔවුන් ව්‍යවස්ථාව අනුමත කළහ
නියෝජිතයන්ට තම ප්‍රාන්ත වල අනුමැතිය ලබාගන්නට ද, අනතුරුව සමාජයේ කැමැත්ත ලබාගැනීම ද බාර විය
ආපසු මවුන්ට් වර්නන් බලා එන ජෝර්ජ්ට විශ්‍රාම යන්නට ඉඩ නොදී නව ඇමෙරිකන් කොංග්‍රසය එහි උසස් ම තනතුර වූ ජනාධිපති ධූරයට ඒකමතික චන්දයකින් ඔහුව තෝරා ගැනිණ
1789 අප්‍රේල් 30 වැනිදා ඔහු ජනාධිපති ලෙසින් දිවුරුම් දුන්නේ ය
නව ආණ්ඩුවේ උසස් හා සුළු නිලධාරීන් බොහොමයක් පත් කරන ලද්දේ ජෝර්ජ් විසිනි
දහසකට ආසන්න පිරිසක් ඔහු අතින් තේරී පත් වී ඇත
ජනතාව අතින් තේරී පත් වූ ලොව එකම නායකයා ලෙසින් ඔහු සිය වගකීම රකින්නට හා ආදර්ශයක් ලෙසින් හැසිරෙන්නට හැම විටෙක ම වග බලාගත්තේය
තමාට එක්සත් ජනපදයේ ජනාධිපති යැයි කියන්නටත්, කෙටියෙන් කියද්දී "ජනාධිපති මහත්මයාණෙනි," යැයි අමතන්නටත් කියූ ඔහු එය රජෙකුගේ අධිරාජ්‍ය්‍යක් නොව සමූහාණ්ඩුවක් බව පැහැදිලි කළේය
ඔහු කොංග්‍රස සාමාජිකයන් හා සමීප ඇසුරක් පැවැත්වූයේ නැත
එහෙත් රට ගැනත් එහි ජනතාව ගැනත් සොයා බලන්නට සංචාරය කළේය
1789 දී ඔහු වර්මොන්ට් හා රෝඩ් අයිලන්ඩ් හැරෙන්නට අනිකුත් නව එංගලන්ත පෙදෙස් යැයි සැලකෙන නැගෙනහිර වෙරළබඩ උතුරු ප්‍රාන්ත සියල්ල ම දැකබලා ගෙන තිබුණි
ඔහු වර්මොන්ට් හා රෝඩ් අයිලන්ඩ් නොගියේ ඒවා එතෙක් ජනපදය හා එකතු වී නොතිබුණ බැවිනි
1791 දී ජෝර්ජ් දකුණු ප්‍රාන්තයන් නරඹන්නට ගියේය
මේ දිනවල නව ආණ්ඩුවේ ජාතික ණය පියැවීම පිණිස විස්කි බද්දක් භාණ්ඩාගාරය විසින් පනවන ලදි
රටේ බටහිර පැතිවල විස්කි හදන්නන් වෙතින් ඒ බදු එකතු කර ගැනීම අපහසු විය
එහෙත් ඊට විරුද්ධතාවය දැක්වූවන් රට පුරා ම කෙමෙන් වැඩි වූහ
ප්‍රංශ විප්ලවය ගැන ඇසූ ජෝර්ජ් සිය සංවේගය ප්‍රකාශ කළා යැයි සඳහන් වෙයි
ජෝර්ජ් හා ඇමෙරිකන් නිදහස් විප්ලවයේ සටන් වැදි ලාෆායෙට්ට අනතුරු ඇඟ වූ ලිපි ජෝර්ජ් විසින් යවන ලදි
ඇමෙරිකන් නිදහස් විප්ලවයට අත දුන් නිසා ප්‍රංශයේ සහායට යා යුතු යැයි කොංග්‍රසයේ සමහරු කියා සිටියත් ජනාධිපති වශයෙන් ජෝර්ජ් කියා සිටියේ විදේශ අරගල මඟහැර ආර්ථික සබඳතා පමණක් වර්ධනය කළ යුතු යැයි කියාය
දේශපාලන පක්ෂ ඇරඹෙන්නේ මේ සමයේ ය
තෝමස් ජෙෆර්සන් ප්‍රමුඛ ප්‍රජාතන්ත්‍රවාදී සමූහාණ්ඩු පක්ෂය ද, ඇලෙක්සැන්ඩර් හැමිල්ටන් ප්‍රමුඛ ෆෙඩරලිස්ට් පක්ෂය ද බිහිවිය
ඒ පක්ෂ දෙකට ම අයත් නොවූ ජෝර්ජ් ව තවත් පාලන සමයක ජනාධිපති වශයෙන් කටයුතු කරන්න යැයි සමස්ත කොංග්‍රසය ඉල්ලා සිටියහ
නැවත වරක් කොංග්‍රසයේ ඒකමතික තීරණයෙන් ජෝර්ජ් 1793 මාර්තු 4 වැනි දා දෙවන වාරයට ජනාධිපති වශයෙන් පත්විය
1793 අප්‍රේල් මස ජෝර්ජ් විසින් "මධ්‍යසථ නිවේදනය" යනු ප්‍රකාශය කොංග්‍රසයට ඉදිරිපත් කළේය
ඉන් කොංග්‍රසය අනුමත නොකරන කිසිම යුද්ධයකට සහභාගී වන්නට ඇමෙරිකානුවන්ට තහනම් කෙරුණි
1794 ජූලි මාසයේ දී බටහිර පෙන්සිල්වේනියාවේ ඉස්කාර අයිති වූවන් බදු නොගෙව්වා යැයි ඔවුන්ට රිට් ආඥාවන් බාර දෙන්නට මාර්ෂල්වරු ගියහ
අවිගත් ජනතාව පහර දුන්හ
එක පැත්තකින් කතාබහ කර අර්බූදය නිරාකරණයට සාම කොමිසාරිස්වරු යැවූ ජෝර්ජ් වොෂිංටන් අනිත් පැත්තෙන් කැරැල්ල මර්ධනයට නොයෙක් ප්‍රාන්ත වලින් කැඳවූ මිලීෂීයා හමුදා සමඟ තමන් ද අසුපිට නැඟී ඉදිරියෙන් ම එහි ගියේය
මිනිසුන් විසි දෙනෙක් පමණක් අත් අඩංගුවට ගෙන කැරැල්ල මර්ධනයට හැකිවිය
ඔවුන්ව පසුව නිදහස් කර හැරුණි
1801 දී විස්කි බද්ද අහෝසි කරන ලදි
එසේම ඉතිහාසඥයන් පෙන්වා දෙන්නේ නව ආණ්ඩුවේ නීති අනුගමනයට රට වැසියන් යොමු කරවා ගන්නට හැකි වූ නිසා මෙම ගැටළුව මෙසේ නිරාකරණය කර ගැනීමට හැකිවීම ජෝර්ජ් වොෂිංටන්ගේ පාලනයේ දක්ෂතාවයක් වූවක් බවයි.

තුන්වැනි වාරයක් ද ජෝර්ජ් වොෂිංටන් වෙත පැවරීමට කොංග්‍රසය කැමති වූහ
ඒත් ඊට ජෝර්ජ් අකමැති විය
1796 සැප්තැම්බර් 19 වැනිදා "දිනපතා ඇමෙරිකන් දැන්වීම්කරු" නම් වූ පුවත්පතෙහි තම සමුගැන්මේ ඇමතීම පළ කළ ජෝර්ජ් තනතුර ප්‍රතික්ෂේප කර මවුන්ට් වර්නන් බලා ගියේය
1799 දී ජෝර්ජ් සිය අන්තිම කැමති පත්‍රයෙන් සිය උරුමය මාර්තා වෙත පැවරීය
තම මරණයෙන් පසුව වහල් සේවකයන් නිදහස් කරන්න යැයි ඉන් ඔහු ඉල්ලා සිටියේය
1799 දෙසැම්බර් 14 වැනි දා ජෝර්ජ් අවදි වූයේ උගුරේ වේදනාවකිනි
ඔහුට හුස්ම ඉහළ පහළ ගැනීම අසීරු විය
ඔහු සිය නිදියහනේ මිය යන්නේ එදින ය
"මුළු ලෝක ඉතිහාසයේ ම බලය නිසා වෙනස් නොවුනු අය ටික දෙනෙකු අතරට ජෝර්ජ් වොෂිංටන් ද අයිතියි," යැයි කියන්නේ විසිවන සියවසේ කවියෙක් වන රොබට් ෆ්‍රොස්ට් විසිනි
org/wiki/George_Washington
 http
org/wiki/Virginia_Regiment
 මැලගොඩ, නයනි (2006) ජෝර්ජ් වොෂිංටන්, කර්තෘ ප්‍රකාශනයකි
ISBN 955-96557-5-2
 Alden, John R
"George Washington
" Louisiana State University Press
9780788151583
 Chadwick, Bruce (2004)
"George Washington's War
The Forging of a Revolutionary Leader and the American President
" Naperville, Illinois
Sourcebooks Inc
Ferling, John E
(1988) "First of Men
A Life of George Washington
" Knoxville
The University of Tennessee Press
ඇමෙරිකා එක්සත් ජනපදය
ඇමෙරිකානුවෝ
ජනාධිපතිවරු
ඇඩ්ලින් වර්ජිනියා වුල්ෆ් ( 25 ජනවාරි 1882 – 28 මාර්තු 1941) යනු විසිවන සියවසෙහි අග්‍රගණ්‍ය නව්‍යවාදී සාහිත්‍යමය තැනැත්තන් අතුරින් එක් අයෙකු ලෙසින් සැලකෙන ඉංග්‍රීසි ලේඛිකාවකි
යුද්ධ අතරමැද කාලයේදී, වුල්ෆ් ලන්ඩන් සාහිත්‍යමය සමාජයෙහි සැලකිය යුතු තැනැත්තියක් වූ අතර බ්ලූම්ස්බරි කණ්ඩායමෙහි සාමාජිකාවක්ද වූවාය
ඇයගේ ඉතාමත් ජනප්‍රිය කෘතීන් අතර වූයේ මිසිස් ඩැලොවේ (1925), ටු ද ලයිට්හවුස් (1927) සහ ඔර්ලන්ඩෝ (1928) යන නවකතාද,  එහි ජනප්‍රිය ආප්ත වාක්‍යය වූ , "අ වුමන් මස්ට් හෑව් මනි ඇන් අ රූම් ඔෆ් හර් ඕන් ඉෆ් ෂී ඊස් ටු රයිට් ෆික්ෂන්" ("ප්‍රබන්ධ කතා රචනය කිරීමට නම් ගැහැණියකට මුදල් සහ ඇයගේම වූ කාමරයක් තිබිය යුතුයි") හා සමගින් පොතක් තරම් දිගු රචනයක් වූ අ රූම් ඔෆ් වන්ස් ඕන් (1929) ද විය
මුල් දිවිය

ශ්‍රීමත් ලෙස්ලි ස්ටීවන් සහ ජූලියා ප්‍රින්සප් ස්ටීවන් (විවාහයට පෙර ජැක්සන්) ට දාව 1882 දී ලන්ඩනයෙහිදී  වර්ජීනියා වුල්ෆ් මොලාව බිහි වූයේ ඇඩ්ලින් වර්ජිනියා ස්ටීවන් යන නමිනි
වර්ජිනියාගේ පියා, ශ්‍රීමත් ලෙස්ලි ස්ටීවන් (1832–1904), යනු සංගණ්‍ය ඉතිහාසඥයෙක්, ලේඛකයෙක්, විචාරකයෙක් සහ කඳු නගින්නෙක් විය
හෙතෙම  ජාතික චරිතාපදාන ශබ්දකෝෂය යන කෘතියෙහි සංස්කාරක වූ අතර, වුල්ෆ්ගේ පසුකාලීන පර්යේෂණාත්මක චරිතාපදාන කෙරෙහි මෙම කෘතිය බලපෑම් එල්ල කලේය
වර්ජිනියාගේ මව ජූලියා ස්ටීවන් (1846–1895) යනු ඉන්දියාවෙහිදී ආචාර්ය ජෝන් සහ මාරියා පැට්ල් ජැක්සන්ට දාව උපන් කීර්තිමත් රූප සුන්දරියක් විය
ඇය, කීර්තිමත් ඡායාරූපශීල්පිනියක් වූ ජූලියා මාගරට් කැමරන් විවාහයට පෙර පැට්ල් ගේ ලේලියද වූවාය
සිය මව හා සමගින් පදිංචිය වෙනස් කොට එංගලන්තය වෙත පැමිණි ජූලියා, එහිදී එඩ්වඩ් බර්න්-ජෝන්ස් වැනි ප්‍රාග්-රාෆියලයිට් චිත්‍රශිල්පීන් සඳහා නිරූපිකාවක් ලෙසින් කටයුතු කලාය
22 හයිඩ් පාක් ගේට්, කෙන්සිංටන් හි වූ සාක්ෂර සහ වැදගතුන්ගේ ආශ්‍රය සහිත ඔවුන්ගේ ගෘහස්තයෙහිදී ඇයගේ දෙමව්පියන් වෙතින් වුල්ෆ් අධ්‍යාපනය ලැබුවාය
ඇයගේ දෙම්ව්පියන් එක් එක් දෙනා පෙරදී විවාහ වී සිට වැන්දඹු බවට පත්වූ අයවළුන් වූ අතර එම නිසාම ගෘහස්තයෙහි විවාහ තුනක දරුවන් ජීවත් වූහ
ඇයගේ පළමු ස්වාමිපුරුෂයා වූ හර්බට් ඩක්වර්ත් ගෙන් ජූලියා හට ජෝර්ජ්, ස්ටෙලා, සහ ජෙරල්ඩ් ඩක්වර්ත් නමින් දරුවන් තිදෙනෙක් සිටියහ
ලෙස්ලි පළමුව විවාහව සිටියේ,  විලියම් තැකරිගේ දියණිය වූ හැරියට් මේරියන් (මිනි) තැකරි (1840–1875) හා සමගින් වන අතර, ඔවුනට ලෝරා මේක්පීස් ස්ටීවන් නමින් සිටි එක් දියණිය  මානසිකව අබල බවට ප්‍රකාශ කෙරී, 1891 දී මානසික ආබාධිතයන් සඳහාවූ ආයතනයකට යොමු කෙරෙන තෙක් පවුල සමග ජීවත් වූවාය
ලෙස්ලි සහ ජූලියා එක්ව වැනෙසා ස්ටීවන් (1879), තෝබි ස්ටීවන් (1880), වර්ජිනියා (1882), සහ ඒඩ්රියන් සටීවන් (1883) නම් දරුවන් සතර දෙනෙක් ලදහ
සංස්කාරකයෙකු, විවේචකයෙකු, සහ  චරිතාපදානකරුවෙකු ලෙසින් ශ්‍රීමත් ලෙස්ලි ස්ටීවන්ගේ ප්‍රභූත්වය හා විලියම් තැකරි හා ඔහුගේ පැවැති සම්බන්ධතා හේතුවෙන්, වික්ටෝරියානු සාහිත්‍යමය උසස් සමාජයෙහි ආභාෂයන් පිරි පරිසරයක ඔහුගේ දරුවන් ඇති දැඩි කරනු ලැබිණි
හෙන්රි ජේම්ස්, ජෝර්ජ් හෙන්රි ලුවිස්, සහ ඇයගේ ගරු ඥාන පියා, ජේම්ස් රසල් ලොවෙල්, යන්නන් නිවෙස වෙත ආ ගිය අමුත්තන් අතුරින් සමහරක් වූහ
ජූලියා ස්ටීවන්ද වැදගත් නෑදෑ මිත්‍රයන් සහිත වූවාය
මැරි ඇන්ටොනෙට්ගේ පරිවාරක ස්ත්‍රියකගෙන් පැවත එන ඇය, ස්ටීවන් ගෘහස්තය වෙත ආ ගිය තවද ආගන්තුකයෙකුවූ ඇයගේ නැන්දණියද වූ ජුලියා මාග්‍රට් කැමරන්ද ඇතුළු ප්‍රාග්-රාෆියලයිට් චිත්‍රශිල්පීන් හා මුල් යුගයෙහි ඡායාරූපශීල්පීන් හමුවේ පෙනී සිටි නිරූපිකාවන් ලෙසින් වික්ටෝරියානු සමාජයෙහි නමක් දිනා සිටි රූප සුන්දරියන්ගෙන් සැදුනු පවුලකින් පැවත ආවාය
මෙම ආභාෂයන්ට පූරක වශයෙන් පැවැතියේ ස්ටීවන්ගේ නිවසෙහි වූ මහත්වූ පුස්තකාලය වන අතර මෙය ආශ්‍රයෙන් වර්ජිනියා සහ වැනෙසා හට සම්භාව්‍ය කෘතින් සහ  ඉංග්‍රීසි සාහිත්‍යය උගන්වන ලදි
ගැහැණු ලමුන්ට මෙන් නොව, ඔවුන්ගේ සොහොයුරන්වූ  ඒඩ්රියන් හා ජූලියන් (තෝබි) යන දෙදෙන කේම්බ්‍රිජ් විශ්වවිද්‍යාලය වෙත යොමු කොට විධිමත් අධ්‍යාපනය ලබා දෙන ලද අතර, මෙම වෙනස් සැලකීම පිළිබඳව වර්ජිනියා අමනාපය දැක්වීය
සොහොයුරන්ගේ කේම්බ්‍රිජ් සම්බන්ධතා වලින් සෙහොයුරියන් වක්‍ර ප්‍රතිලාභ ලැබුයේ පිරිමි ලමුන් විසින් ඔවුන්ගේ නව පාණ්ඩිත්‍ය මිතුරන් ස්ටීවන්වරුන්ගේ විසිත්ත කාමරයට කැඳවාගෙන ආ බැවිනි
වුල්ෆ්ගේ මතක සටහන් අනුව, ඇයගේ මහත් සෙයින් විචිත්‍ර ලමා කල මතකයන් ලන්ඩනය පිළිබඳ ඒවා නොව 1895 දක්වා සෑම ගිම්හානයක්ම  ගත කිරීමට පවුල විසින් භාවිතා කල  කෝන්වෝල්හී, සෙන්ට් අයිව්ස්  පිළිබඳ  ඒවා විය
ටොලන්ඩ් හවුස් නම්වූ ස්ටීවන්වරුන්ගේ ගිම්හාන නිවහන,  පෝර්ත්මින්ස්ටර්  බොක්කට   මුහුණ ලා තිබූ අතර, සුළු වෙනස්කම් සහිතව එය දැනුදු එතැන පවතියි
මෙම පවුල් නිවාඩු ගතකිරීම් පිළිබඳ මතකයන් හා භූදර්ශනයන් ගැන සංකල්පනයන්, විශේෂයෙන්ම ගඩ්‍රීවී ප්‍රදීපාගාරය පිළිබඳ මතකයන්, වුල්ෆ් විසින් පසුකාලීන වර්ෂයන්හී රචිත ප්‍රබන්ධයන්, වඩාත් සංගණ්‍ය ලෙසින්  ටු  ද  ලයිට්හවුස් කෙරෙහි ආවේදනයන් සැපයීය
වර්ජිනියා 13 වසරක් වියැති වෙත්ම, 1895දී ඇයගේ මවගේ හදිසි වියෝව සහ වසර දෙකකට අනතුරුව ඇතිවූ ඇයගේ අඩ-සොහොයුරිය ස්ටෙලාගේ මරණය,  වර්ජිනියා අත්විඳි බොහෝ  ස්නායු භංගත්ව අතුරින් පළමුවැන්න ඇතිවීමට හේතුකාරක විය
එසේවුවද,  1897 සහ 1901 අතරතුර,  ග්‍රීක්, ලතින්, ජර්මන් භාෂා සහ ඉතිහාසය පිළිබඳ අධ්‍යයන පාඨමාලා (සමහරක් උපාධි මට්ටමෙහි) කිංස් කොලේජ් ලන්ඩන් හී කාන්තා අධ්‍යයනාංශය වෙතින් හැදෑරීමට ඕ සමත් වූ අතර, මෙය තුලින්, කාන්තා උසස් අධ්‍යාපනයෙහි මුල් ප්‍රතිසංස්කරණවාදීන් අතුරින් සමහරක් වූ ක්ලාරා පේටර්, ජෝර්ජ් වෝර් සහ  ලිලියන් ෆේත්ෆුල් (කිංස් කාන්තා අධ්‍යයනාංශයෙහි විදුහල්පති සහ දුම්නැව් කාන්තාවන් අතුරින් එකෙකු  ලෙසින් ගැනුණු) වැන්නන් හා සම්බන්ධකම් පැවැත්වීමට ඇය වරම් ලද්දීය
1904 දී සිදුවු ඇගේ පියාගේ මරණය හමුවේ ඇය වඩාත් මානසික රෝගී තත්වයකට පත් වුවාය
මෙම මානසික විෂාදීය තත්වයට තම මව්පියන්ගේ මරණයන් මෙන්ම ඇයට තම අඩ-සොහොයුරන් දෙදෙනාවූ ජෝර්ජ් හා ජෙරල්ඩ් ඩක්වර්ත් යන දෙදෙනාගෙන්ම මුහුණපෑමට සිදුවු ලිංගික බලපෑම්ද හේතු විය
මෙම සිදුවීම් ඇයගේම ‘ අ ස්කෙච් ඔෆ් ද පාස්ට් ’ නම් කෘතියේ අන්තර්ගත වේ
වර්ජිනියා විවාහපත් වුයේ ප්‍රකට ලේඛකයකු වු ලෙනඞ් වුල්ෆ් සමඟය
ඒ 1912 දීය
වර්ජීනියා ඇගේ අවසාන නවකතාවේ (බිට්වීන් ද ඇක්ට්ස්) අනුපිටපත ලිවීමෙන් අනතුරුව වඩා දරුණු විෂාදය තත්වයකට ගොදුරුවිය
යුද්ධය, ලන්ඩන් හි තම නිවාස විනාශයට පත්වීම සහ තම මිතුරකුගේ වෙනස් වීම් වැනි තත්ව නිසා ඇය වඩවඩාත් දරුණු මානසික රෝගී තත්වයකට පතුවුවාය
එහි ප‍්‍රතිඵලයක් ලෙස ඇය 1941 මාර්තු 28 වන දින තම කබා සාක්කු වල පාෂාණ පුරවාගෙන ‘ඌස්’ නම් නදියේ ගිලී සිය දිවි නසා ගත්තාය
ස්වින්ග් ඩාන්ස්' යනු 1920, 30 හා 40 දශකවලදී ජෑස් සංගීතයට අනුව  රිද්මයානුකූල පැද්දිම නර්තනයක් කොට ගත් ජන කණ්ඩායමක් විසින් ගොඩනගනු ලැබුවකි
වඩාත් ප්‍රචලිත නර්තන කණ්ඩායමක් වන්නේ ලින්ඩා බෝච් නැමැති කණ්ඩායමයි
මෙය එදා පටන් අද දක්වා පැවත එන සහකාර නර්තනයකි
මෙම නර්තන වැඩි වශයෙන් දක්නට ලැබෙන්නේ අප්‍රිකානු ඇමරිකන් ජන සමුහ, අප්‍රිකානු ඇමරිකන් නර්තන ශීල්පින්, (වැල්බෝ ආ ඇන්ජලෝ) මෙන්ම ඇමරිකානු හා අනෙකුත් ජන සමාජ තුළය
මෙම පැද්දෙන නර්තනයේ මුල් ආකාරයන් ලෙස 'බ්ලැක් බොටම්',"චාල්ස්ටන්", "ටැබ්ඩාන්ස්", ඩික්සිලන්ඩ් ජෑස් හැඳින්විය හැකිය
දකුණු ඇමරිකන් හි නව සර්ලියන්ස් හි මෙම නර්තන සම්ප්‍රදාය ගොඩ නැගි ඇත
මෙම නර්තන උතුරු දිශාවේ පිහිටි නිව්යෝර්ක්, කැන්සාසිටි, හා චිකාගෝ යන නගර කරා 1920 දී ව්‍යාප්ත වුණි
ගම්බද කළු ජාතිකයන් ද පිඩාවලින් මිදිමට උතුරට සංක්‍රමණය වූහ
ජිම්ක්‍රෝලෝස්, ලින්චින් ප්‍රදේශවල හා පසුව දකුණේ පැවැති රැකියා වියුක්තිය එහි පැවැති අවනතිය ඊට හේතුවිය
ස්වින්ජෑස් බටහිර අප්‍රිකානු සහ ඇමරිකන් අප්‍රිකානු නර්තනය හා සංගීතයෙහි ස්වර සංයෝග විදහා පායි
මෙය 'ස්ව කාල' සහ 'අට වන ස්වර' නොහොත් තුන්පියවර වශයෙන්ද එහි නාද වන රිද්මයන්ගේ වෙනස් විම්ද කාලය අනුව පරතරයද වේ
වර්තමානයේ බොහෝ දියුණු රටවල මෙම ස්වින්ග් ඩාන්ස් ශෛලයන් දක්නට තිබේ
ලින්ට් හෝප් වඩාත් ප්‍රචලිත වුවත් ඒ ඒ රටවල නගරවල රග දැක්වෙන නර්තනයන් අනුව එකිනෙක වෙනස් වේ
සෑම ප්‍රාදේශිය ස්වින්ඩාන්ස් සමාජයක් තුළ ඊට ආවේණික සංස්කෘතියන් හා ස්වින්ග් ඩාන්ස් භාවිතා වන විවිධ ආකාරයන් ද වෙයි
බොහෝමයක් රූපවාහිනි පර්යේෂකයන් වර්ණ රූප සම්ප්‍රේශණය අගය පැසසීමට ලක් කරයි
මේ සඳහා ඔහු සම්ප්‍රේශණ හා ප්‍රතිග්‍රාහක කෙළවරවල පරිලෝකනය කිරීමේ තැටි දඟර ඇත
උපකරණ 3ක් සමඟ යොදා ගත් අතර එක් එක් දඟරය වෙනස් ප්‍රාථමික වර්ණවල පෙරහනක් සමඟ වූ අතර ප්‍රතිග්‍රාහක අන්තයෙහි ආලෝක ප්‍රභව තුනක් හා ඒවායේ දීප්තිය විචල්‍ය කිරීමට කොමියුටේටරයකින් ද යුක්ත විය
බෙයාර්ඩ් 1938 පෙබරවාරි 4 වන දා යාන්ත්‍රිකව පරිලෝකනය කරන ලද 120-line රූපයක් බෙයාර්ඩ්ගේ ක්‍රිස්ටල් පැලස් රූපාගාරයේ සිට ලන්ඩනයේ ඩොමීනියන් රංග ශාලාවේ ප්‍රක්ෂේපණ තිරයකට යැවීමෙන් ලොව ප්‍රථම වර්ණ විකාශනය සිදු කරන ලදී
1939 දී බර්ලින්හි වූ අන්තර් ජාතික රේඩියෝ ප්‍රද‍ර්ශනයේ දී වර්ණ රූපවාහිනි ප්‍රදර්ශනය කරන ලදී
1944 අගෝස්තු 16 වනදා බෙයාර්ඩ් විසින් සම්පූර්ණයෙන් ඉලෙක්ට්‍රොනික වර්ණ රූපවාහිනි සංදර්ශකයක ප්‍රථම නිරූපනය ඉදිරිපත් කරන ලදී
ඔහුගේ 600-line වර්ණ පද්ධතිය එක් එක් පින්තූරය සෑදීම සඳහා පරිලෝකන 6 ක් ‍යොදා ගන්නා අතර එය ත්‍රිත්ව අතුරු වියමන යොදා ගනී
ඉතාමත් සරල අවස්ථාවේදී වර්ණ විකාශණය ඒක වර්ණ ඡායාරූප තුනක් විකාශණය මගින් ලඟා කර ගන්නා ලදි
රතු, නිල් සහ කොළ එකී වර්ණ තුන ලෙස භාවිතා කළ අතර මෙම ඡායාරූප ත්‍රිත්වය සම්බන්ධ වීම මගින් නරඹන්නාට පූර්ණ වර්ණ ඡායා රූපයක් නැරඹිමට සැළැස්විණි
මෙම තාක්ෂණයහදුන්වා දීමේ ප්‍රධානතම හා මුලිකම අභියෝගය වූයේ මෙහිදී භාවිතා වන සංඛ්‍යාය්හ පරාසය කළු සුදු විකාශණයේ මෙන් තුන් ගුණයක් තරම් වීමය
1970 මැඩ භාගය පමණ වන විට රූපවාහිනි විකාශණය තුල වර්ණ විකාශණය ප්‍රචලන වී තිබුණු අතර කළු සුදු විකාශණයන් සිදු කලේ කුඩා සහ සීමිත අයතන සංඛ්‍යාවක් පමනි
රූපවහිනී තාක්ෂණයේ අතිතය සළකා බැලීමේදි රුපවාහිනී විකාශණය පිළිබඳ පර්යේෂණ 19 වන ශත වර්ෂයෙහි ගුවන් විදුලි විකාශණ සමය දක්වා දිව යයි
20 වන ශත වර්ෂය පමණ වන විට ඉලෙක්ට්‍රොනික තක්ෂණයේ සහ ආලෝක අනවරත වල දියුණුවන් සමග එම පර්යේෂණයන් යථාර්තයන් බවට පත් විය
ආරම්භයේදීමුහුණ දුන් ප්‍රධානතම ප්‍රශ්නයක් වුයේ 2D වර්ණ ඡායාරූපයන් 1D ගුවන් විදුලි සංඥාවක් බවට පරිවර්තනය කිරීමයි
මෙලෙස මුලිකව දියුණු කරණ ලද වර්ණ රූපවාහින තාක්ෂණය ඇමරිකාව, යුරෝපය, දකුණු අප්‍රිකාව හරහා සීඝ්‍රයෙන් ව්‍යාප්ත විය
මධ්‍යකාලින යුගය ලෙසින් හැදින්වන්නේ ක්‍රි
ව. 800 වන සියවසේදි වාර්ලේ මැග්නේ රජතුමාගේ අභිෂේකයන් සමග යුද්ධය අවසන් විම (1453) වසර 100 න් පැවති සහ 1515 දි ඇති වු රෙපරමාදු ප්‍රති‍ශශෝධනය සහිත කලවකවානුවයි.

ක්‍රි
ව. 800 වන සියවසේ දි බටහිර යුරෝපය සම්පුර්ණ වශයන්ම ක්‍රිස්තියානි රජවරැ මගින් පාලනය කෙරැණ ද පෙරදිග යු‍රෝපයෙහි මිෂනාරි ක්‍රියාකාිත්වය පමණක් පැවතිණි
උදාහරණයක් වශයෙන් 9 වන සයවසේදි පෙරදිග මිෂනාරි ක්‍රියාකාරිත්වයෙහි එස්.එස් සරිලි සහ මෙතොඩියස් සාර්ථකත්වයට ලබා ඇත
ඒ අනුව ඔවුන් බයිලය රැසියන් ආදි පෙරදිග යුරොපානු භාෂාවක පරිවර්තන කර යුකරේනය බෙලාරැසය සහ රැසියාවෙන් ක්‍රිස්තුධර්ය ප්‍රචලිත කරන ලදි
ව. 9 වන සහ 10 වන සියවසේදි ක්‍රිස්තුධර්මය පෙරදිග යුරොපයෙහි ප්‍රචලිත විය
න්‍රිස්තු ධර්මය කියවැන් රැස් ඇතුළු බොහො පෙරදිග යුරෝපානු රටවල පැතිරැණි
මෙතොඉයස් ඉන්පසුව සර්බියාවට යවන ලදි
1345 දි සර්බියව පිතා ශාසට ලෙසින් පිළිගැණුනි ඉන්පසු බල්ගේරියාවේ සාර් බෝරිස් රජු යටතේ ක්‍රිස්තියානු ධර්මය පැතිර වු අතර 1589 දි රැසියාවද පීතා ශාසනය සහිත රාජයයන් ලෙසින් පිළිගැණුනි
බයිබල මාතා භාෂාවට පරිවර්ථනය කර භාවිතයට ගැනිමෙට දිමෙන් පෙරදිග යරෝපය තුළ ක්‍රිස්තියානු ආගම ඉක්මනින් ප්‍රචලිත විය
පෙරදිග ක්‍රිස්තියානි මතයට අයිති දේවස්ථානය ක්‍රිස්තියාන් අයත් පළමුවන නිකාය නවුන්සලය Orthodoxy ලොවට පළවන කො න්ස්ත්නිනෝපරල් කවුන්සලය (First Council of Nacaea) සහ (Ephesys එසේය කවුන්සලය (First council of Consantiopal) යන කවුන්සල තැන පමණක් පිළිගැනේ
ඔවුන් චාල්සිඩොන් කවුස්සලය   (Chalecadon Council) විසින් නම් එල්බගෙන සිට ඉදිරිපත් කරන අර්ථය විග්‍රහයන් ප්‍රතිෂේප කරයි
එමනිසා මෙම දේවස්ථාවය නව පැරණි පෙරදිග ක්‍රිස්තියානි මතයට අනුව ගොඩනැගුණු දේවස්ථාවය යන විරුදාවලිය ද ලැබිණි
නාමකරණයෙන් බොහෝ සමාන වුවද සමස්ථ පෙරදිග ක්‍රිස්තියානි දේවස්ථානය වලට වඩා පෙරදිග ක්‍රිස්තියානි මත සහිත දේවස්ථාන එකිනෙකට වෙනස්ය
පෙරදිග ක්‍රිස්තියානි මත සහිත කොපිටික් ක්‍රිස්තියානි දේවස්ථාන  සිරියාවේ ක්‍රිස්තියානි දේවස්ථාන ප්‍රතියෝපියානු ක්‍රිස්තියානු දේවස්ථාන එරිටට්‍රියන් ක්‍රිස්තියානි දේවස්ථාන මලන්තකාර ක්‍රිස්තියානි මත සහිත සිියානු දේවස්ථාන සහ ආරෝර්‍නියන් ධර්මය මත සහිත දේවස්ථාන ලසින් භාණ්ඩ යටතේ නිර්මාණය වී ඇත
මෙම දේවස්ථානය හය එකිනෙක අතර සුදහ සබදාතවයක් පැවැත් වු අතර රෝමයේ බිෂොප්වරයාට හෝ කොන්තන්තිනෝපලයේ ප්‍රධාන දේවමැදුර නතු නොවි ස්වාධිනව පවත්වාගෙන යන ලදි
පෙරදිග ක්‍රිස්තියානි මත සහිත දේවස්ථාන සහ අනෙකුත් දේවස්ථාන ක්‍රිස්තුත්වහන්සේ ස්වභාවය පිලිබද ඇති මත පදනම් කොටගෙන හේතු විය
නිකයියා කවුන්සලයේ මතයට අනුව ක්‍රිස්වහන්සේ තම පියා වු දෙවියන් මෙන්ම දෙවි කෙනෙකි
නමුත් එසේ කවුන්සලයේ මතය වුයේ දෙවියන් උත්තරිතර වුවත් තවත් එක් මනුෂ්‍යයෙක් පමණක් බවයි. එසේ මතය ප්‍රකාශ කර වසර 20 කට පසුව චාල්සිඩොන් කවුන්සලය ප්‍රකාශ කර ජේසුස් වහන්සේ හට මනුශ්‍ය සහ දේව ලක්ෂණ දෙකම පිහිටා ඇති බවයි.
ප්‍රතිශෝධක තුලින් නිර්මාණය වු ක්‍රිස්තියානි විශ්වාස සහ දහම තුලින් රෙපරමාදු ආගම ගොඩනැගි ඇත
රෝමානු කතෝලික ආගමෙහි එන පාප්වහන්සේ රෙපරමාදු ආගම විසින් ප්‍රතික්ෂේප කරන අතර යුරෝපයේ පවතින එවැන්ජලිකල් ආගම ද රෙපරමාදු ආගමේ එන ධර්මකරැණු අනුව ගොඩ නැගි ඇත
රෙපරමාදු ආගම විසින් අදහන ධර්මයන් සොලොස් 5 ඔස්සේ දක්වා ඇත
රෙපරමාදු හෙවත් PROTESTANT  යන නාමය ලතින් protestation  යන පදයෙන් ගොඩ නැගි ඇත
protestatio යනු decllration හෙවත් අත්හිටුවිම යන්න අදහස්වේ
රෙපරමාදු යන වචනය පාප්තුමාගේ පාලනයෙන් මිදුනු බටහිර ක්‍රිස්තු භාක්තිකයන් හැදින්විමසදහා යොදා ගෙන ඇත
නිකායන් 
රෙපරමාදු භක්තිකයන් ප්‍රතිසංස්කරණයේ සිට අද දක්වා ශාඛා ලෙස සැලකෙන වැදගත් ව්‍යාපාරවලට බෙදුනු ආකාරය අනුව වර්ග කල හැකිය
මෙම නිකායන්ගෙන් සමහරක් පොදු සම්භවයක්  ඇති අතර සමහර විට සෘජුවම තනි නිකායන් බිහි ව තිබේ
මෙම කොටස සාකච්ඡා කරන්නේ රෙපරමාදු ආගමේ කොටසක් ලෙස පුළුල් ලෙස සලකනු ලබන විශාලතම නිකායේ පවුල් හෝ ශාඛා ගැන පමණි
මේවා අකාරාදී පිළිවෙලට ය
ඇඩ්වෙන්ටිස්ට්, ඇන්ග්ලිකන්, බැප්ටිස්ට්, කැල්විනිස්ට් (ප්‍රතිසංස්කරණය කරන ලද), ලුතරන්, මෙතෝදිස්ත සහ පෙන්තකොස්ත
කුඩා නමුත්  ඉතිහාසික වශයෙන් වැදගත් ඇනබැප්තිස්ත ශාඛාවක් ද සාකච්ඡා කෙරේ
1648 වෙස්ට්ෆේලියා සාමය තෙක් ශුද්ධ රෝම අධිරාජ්‍යය තුළ කැල්විනිස්තවාදය නිශ්චිතව හඳුනාගෙන නොතිබූ හෙයින්, බොහෝ කැල්වින්වාදීන් ක්‍රිප්ටෝ-කැල්විනිස්ට්වරුන් ලෙස ජීවත් වූහ
16 සිට 19 වන සියවස් දක්වා කාලය තුළ කතෝලික රටවල සිදු වූ ප්‍රති-ප්‍රතිසංස්කරණ සම්බන්ධ මර්දනයන් නිසා බොහෝ රෙපරමාදු භක්තිකයන් ක්‍රිප්ටෝ-රෙපරමාදු භක්තිකයන් ලෙස ජීවත් වූහ
මේ අතර, රෙපරමාදු ප්‍රදේශවල කතෝලිකයන් සමහර විට ක්‍රිප්ටෝ-පැපිස්ට්වාදීන් ලෙස ජීවත් වූ නමුත් මහාද්වීපික යුරෝපයේ සංක්‍රමණය වඩාත් ශක්‍ය වූවත් මෙය එතරම් සුලභ නොවීය
ඇඩ්වෙන්ටිස් සංස්කරණය

ප්‍රධාන ලිපිය
ඇඩ්වෙන්ටිස්වාදය

ඇඩ්වෙන්ටිස්වාදය ආරම්භ වූයේ 19 වන සියවසේ එක්සත් ජනපදයේ දෙවන මහා පිබිදීමේ පුනර්ජීවනයේ සන්දර්භය තුළ ය
මෙම නාමයෙන් අදහස් කරන්නේ යේසුස් ක්‍රිස්තුස් වහන්සේගේ දෙවන පැමිණීම  පිළිබඳ විශ්වාසයයි
විලියම් මිලර් 1830 ගණන් වලදී ඇඩ්වෙන්ටිස්ට් ව්‍යාපාරය ආරම්භ කළේය
ඔහුගේ අනුගාමිකයන් මිලේරයිට්ස් ලෙස ප්‍රසිද්ධ විය
ඇඩ්වෙන්ටිස්ට් පල්ලි බොහෝ පොදු වුවත්, ඔවුන්ගේ දේවධර්මයේ මරනින් මතු   අතරමැදි තත්වය සිහිසුන් නින්දක්ද, , දුෂ්ටයන්ගේ අවසාන දඩුවම්  කිරීම හෝ සදාකාලික වධහිංසා කිරීම, අමරණීයභාවයේ ස්වභාවය, දුෂ්ටයන් නැවත නැඟිටුවනු ලැබේද නැද්ද යන්න මත වෙනස් වේ
මෙම ව්‍යාපාරය මුළු බයිබලයම පරීක්‍ෂා කිරීමට දිරිගැන්වූ අතර, හත්වන දින ඇඩ්වෙන්ටිස්ට්වරුන් සහ කුඩා ඇඩ්වෙන්ටිස්ට් කණ්ඩායම් සබත පැවැත්වීම සඳහා පෙළඹුණි
සෙවන්ත් ඩේ ඇඩ්වෙන්ටිස්ට්වරුන්ගේ මහා සම්මේලනය විසින් මූලික විශ්වාසයන් 28 (1980 සහ 2005) හි පල්ලියේ මූලික විශ්වාසයන් සම්පාදනය කර ඇති අතර, එය බයිබලානුකුල  දැක්වීම් යුක්ති සහගත කිරීමක් ලෙස භාවිතා කරයි
2010 දී ඇඩ්වෙන්ටිස්වාදය මිලියන 22 ක් පමණ ඇදහිලිවන්තයන් විවිධ ස්වාධීන පල්ලිවල විසිරී සිටින බව කියා සිටියේය
ව්‍යාපාරය තුළ ඇති විශාලතම පල්ලිය වන සෙවන්ත් ඩේ ඇඩ්වෙන්ටිස්ට් පල්ලියේ සාමාජිකයන් මිලියන 18 කට වඩා සිටී.

ජේම්ස් ස්ප්‍රින්ගර් වයිට් සහ ඔහුගේ බිරිඳ එලන් ජී. වයිට් සෙවන්ත් ඩේ ඇඩ්වෙන්ටිස්ට් පල්ලිය ආරම්භ කළහ
ලොමා ලින්ඩා විශ්ව විද්‍යාලය එක්සත් ජනපදයේ කැලිෆෝනියාවේ ලෝමා ලින්ඩා හි සෙවන්ත් ඩේ ඇඩ්වෙන්ටිස්ට් පල්ලිය
ඇනබැප්තිස් සංස්කරණය

ඇනබැප්තිස්වාදය එහි මූලාරම්භය රැඩිකල් ප්‍රතිසංස්කරණය දක්වා ඇත
අපේක්ෂකයා තම විශ්වාසය පිළිගන්නා තෙක් බව්තීස්මය ප්‍රමාද කිරීම ඇනබැප්තිස්තවරු විශ්වාස කරති
සමහරු මෙම ව්‍යාපාරය රෙපරමාදු ආගමේ අංගයක් ලෙස සැලකුවද, තවත් සමහරු එය සුවිශේෂී එකක් ලෙස සලකති
අමිෂ්, හට්ටරයිට් සහ මෙනනයිට්වරු ව්‍යාපාරයේ සෘජු පරම්පරාවෝ වෙති
අපෝස්තලික ක්‍රිස්තියානි පල්ලිය ඇනබැප්තිස්තවරුන් අතර පසුකාලීන වර්ධනයන් ලෙස සැලකේ.

ළදරුවන් ලෙස බව්තීස්ම වූ ආගමට හැරුණු අයව නැවත බව්තීස්ම කිරීමේ පුරුද්දට යොමු දක්වමින් “නැවත බව්තීස්ම වන තැනැත්තා” යන අර්ථය ඇති ඇනබැප්තිස්ට් යන නාමය ඔවුන්ට ලබා දී ඇත
බව්තීස්ම අපේක්ෂකයින්ට තමන්ගේ ඇදහිල්ල පිළිබඳ පාපොච්චාරණයක් කිරීමට හැකි වන අතර ළදරුවන්ගේ බව්තීස්මය ප්‍රතික්ෂේප කරන ලදී
මෙම ව්‍යාපාරයේ මුල් සාමාජිකයන් ඇනබැප්තිස්ට් යන නම පිළිගත්තේ නැත
ළදරු බව්තීස්මය ශුද්ධ ලියවිල්ලට පටහැනි හා ශුන්‍ය වූ බැවින් ඇදහිලිවන්තයන් බව්තීස්ම කිරීම නැවත බව්තීස්මය නොව ඇත්ත වශයෙන්ම ඔවුන්ගේ පළමු සැබෑ බව්තීස්මය බව කියා සිටියේය
බව්තීස්මයේ ස්වභාවය සහ වෙනත් කාරණා පිළිබඳ ඔවුන්ගේ අදහස්වල ප්‍රතිපලයක් ලෙස, 16 වන සියවසේදී සහ 17 වන දින දක්වා මහේස්ත්‍රාත්රෙපරමාදු භක්තිකයන් සහ කතෝලිකයන් විසින් ඇනබැප්තිස්තවරුන්ට දැඩි ලෙස පීඩා කරනු ලැබීය
බොහෝ ඇනබැප්තිස්තවරු දේශනය පිළිබඳ වචනානුසාරයෙන් අර්ථ නිරූපණය කළ අතර  දිවුරුම් දීම, යුද්ධ  ක්‍රියාමාර්ගවලට සහභාගී වීම සහ සිවිල් රජයට සහභාගී වීම වළක්වා ඇති සමහර වැදගත් රැඩිකල් ප්‍රතිසංස්කරණ දේවධර්මවාදීන් වූයේ ජෝන් ලයිඩන්, තෝමස් මුන්ට්සර්, කැස්පර් ෂ්වෙන්ක්ෆෙල්ඩ්, සෙබස්තියන් ෆ්‍රෑන්ක්, මෙනෝ සයිමන්ස් ය
දෙවන පෙරමුණ ප්‍රතිසංස්කරණවාදීන් අතර හාන්ස් ඩෙන්ක්, කොන්රාඩ් ග්‍රෙබෙල්, බල්තසාර් හබ්මේයර් සහ ෆීලික්ස් මාන්ස් ඇතුළත් විය
අද බොහෝ ඇනබැප්තිස්තවරු තවමත් අඛණ්ඩව භාවිතා කරන පැරණිතම ගීතිකාව වන අවුස්බන්ඩ් භාවිතා කරති
ඩර්ක් විලම්ස් තම ලුහුබැඳ ගිය තැනැත්තා බේරා ගනී
මෙම දයාවේ ක්‍රියාව ඔහු නැවත ගෙන්වා ගැනීමට හේතු වූ අතර පසුව ඔහු කණුවක පුලුස්සා දැමීය
අමිෂ් පවුලක් අශ්ව කරත්තයක
එක්සත් ජනපදයේ කැන්සාස් හි ග්‍රාමීය ගොසෙල්හි ඇලෙක්සැන්ඩර්වෝල් මෙනනයිට් පල්ලිය
ඇන්ග්ලිකානවාදය

ඇන්ග්ලිකානවාදය එන්ගලන්ත පල්ලිය හා ඉතිහාසිකව බැඳී ඇති හෝ සමාන විශ්වාසයන්, නමස්කාර පිළිවෙත් සහ පල්ලියේ ව්‍යුහයන් ඇති පල්ලි වලින් සමන්විත වේ
ඇන්ග්ලිකන් යන වචනය ආරම්භ වන්නේ එක්ලෙසියා ඇන්ග්ලිකානා නම් මධ්‍යකාලීන ලතින් වාක්‍ය ඛණ්ඩය වන අතර එය අවම වශයෙන් 1246 දක්වා දිව යයි
සෑම ජාතික හෝ ප්‍රාදේශීය පල්ලියකටම පූර්ණ ස්වාධීනත්වයක් ඇති බැවින් විශ්වීය අධිකරණ බලයක් සහිත තනි “ඇන්ග්ලිකන් පල්ලියක්” නොමැත
නමට අනුව, හවුල යනු කැන්ටබරි අගරදගුරු සමඟ පූර්ණ සම්බන්ධතාවයකින් යුත් පල්ලි සංගමයකි
ඇන්ග්ලිකානුවන්ගෙන් බහුතරයක් අන්තර්ජාතික ඇන්ග්ලිකන් සභාවට අයත් පල්ලිවල සාමාජිකයන් වන අතර [80] මිලියන 85 ක් අනුගාමිකයන් සිටිති
එලිසබෙතන් ආගමික බේරුම්කරණයේදී එංගලන්ත පල්ලිය කතෝලික පල්ලියෙන් නිදහස ප්‍රකාශයට පත් කළේය
මෙම ප්‍රතිසංස්කරණ ඔවුන්ට වඩාත්ම වගකිව යුතු අයෙකු වන එවකට කැන්ටබරි අගරදගුරු තෝමස් ක්‍රැන්මර් විසින් නැගී එන රෙපරමාදු සම්ප්‍රදායන් දෙකක් වන ලුතරන්වාදය සහ කැල්වින්වාදය අතර මැද මාවතක ගමන් කරන බව වටහා ගන්නා ලදී
ශතවර්ෂයේ අවසානය වන විට, බොහෝ සාම්ප්‍රදායික ආගමික වත්පිළිවෙත් සහ වයුහ වල ඇන්ග්ලිකානිස්වාදය රඳවා තබා ගැනීම වඩාත් දියුණු රෙපරමාදු මූලධර්ම ප්‍රවර්ධනය කරන්නන් විසින්  පිළිගත නොහැකිය
බොහෝ ඇන්ග්ලිකන් පල්ලි වල වන්දනාකරුවන් සියවස් ගණනාවක් තිස්සේ භාවිතා කළ සේවාවන් එකතුවකි
එතැන් පටන් එය බොහෝ සංශෝධනයන්ට භාජනය වී ඇති අතර විවිධ රටවල ඇන්ග්ලිකන් පල්ලි වෙනත් සේවා පොත් සකස් කර ඇති අතර, පොදු යාච්ඤා  පොත තවමත් ඇන්ග්ලිකන් හවුල එකට බැඳ තබන බැඳීමක් ලෙස පිළිගැනේ
තෝමස් ක්‍රැන්මර්, ඇන්ග්ලිකන් දේවධර්මය හා ස්වයං අනන්‍යතාවය හැඩගැස්වීමේ වඩාත් ප්‍රබල චරිතයකි
පොදු යාච්ඤා  පොතේ විවිධ සංස්කරණවල ඇන්ග්ලිකන් පල්ලියේ නමස්කාරයේ ව්‍යුහාත්මක සේවාවන් පිළිබඳ වචන අඩංගු වේ
බව්තීස්ත සංස්කරණය කරන්න

බව්තීස්ත

බව්තීස්මය සිදු කළ යුත්තේ ඇදහිලිවන්තයන් යැයි කියා ගැනීම සඳහා පමණි (ඇදහිලිවන්තයාගේ බව්තීස්මය, ළදරු බව්තීස්මය වෙනුවට), එය කළ යුත්තේ සම්පුර්ණයෙන්ම ගිල්වීමෙනි (ප්‍රේමයට හෝ ඉසීමට වඩා වෙනස්ව)
බැප්ටිස්ට් පල්ලිවල අනෙකුත් මූලධර්ම අතරට ආත්ම නිපුණතාවය (නිදහස), ඇදහිල්ලෙන් පමණක් ගැලවීම, ඇදහිල්ලේ හා භාවිතයේ රීතිය ලෙස ශුද්ධ ලියවිල්ල පමණක් සහ ප්‍රාදේශීය සභාවේ ස්වාධිපත්‍යය ඇතුළත් වේ
බව්තීස්තවරු දේවගැතිවරුන් සහ උපස්ථායකවරුන් දෙදෙනෙකු අයත්  ය
සමහර බැප්ටිස්ට් පල්ලි රෙපරමාදු පල්ලි ලෙස පුළුල් ලෙස සලකනු ලැබුවද සමහර බැප්ටිස්ට්වරු මෙම අනන්‍යතාවය ප්‍රතික්ෂේප කරති
ඔවුන්ගේ ආරම්භයේ සිටම විවිධාකාරයෙන්, අද බව්තීස්තයන් ලෙස හදුනාගන්නා අය තමන් විශ්වාස කරන දේ, ඔවුන් නමස්කාර කරන ආකාරය, වෙනත් කිතුනුවන් කෙරෙහි දක්වන ආකල්ප සහ ක්‍රිස්තියානි ගෝලයෙකු වීමේ වැදගත්කම පිළිබඳ අවබෝධය යන කරුණු වලින් එකිනෙකාට වඩා වෙනස් ය
1609 දී ඇම්ස්ටර්ඩෑම්හි බැප්ටිස්ට් ලෙස ලේබල් කරන ලද මුල්ම පල්ලිය සොයා ගන්නා අතර ඉංග්‍රීසි බෙදුම්වාදී ජෝන් ස්මිත් එහි දේවගැතිවරයා ලෙස කටයුතු කරයි
අළුත් ගිවිසුම කියවීමට අනුකූලව ඔහු ළදරුවන්ගේ බව්තීස්මය ප්‍රතික්ෂේප කළ අතර බව්තීස්මය ආරම්භ කළේ ඇදහිලිවන්ත වැඩිහිටියන්ට පමණි
බව්තීස්මය පුරුද්ද එංගලන්තය දක්වා ව්‍යාප්ත වූ අතර, සාමාන්‍ය බැප්ටිස්ට්වරු ක්‍රිස්තුස් වහන්සේගේ පව් කමාව සියලු මිනිසුන්ට ව්‍යාප්ත කරන ලෙස සැලකූ අතර, විශේෂ බැප්ටිස්ට්වරු විශ්වාස කළේ එය තෝරාගනු ලැබුවේ තෝරාගත් අයට පමණක් බවයි.  1638 දී රොජර් විලියම්ස් උතුරු ඇමරිකානු ජනපදවල පළමු බැප්ටිස්ට් සභාව පිහිටුවීය
18 වන ශතවර්ෂයේ මැද භාගයේදී, පළමු මහා පිබිදීම නව එංගලන්තයේ සහ දකුණේ බැප්ටිස්ට් වර්ධනය වැඩි කළේය
දහනව වන ශතවර්ෂයේ මුල් භාගයේ දකුණේ දෙවන මහා පිබිදීම පල්ලියේ සාමාජිකත්වය වැඩි කළ අතර, 18 වන සියවසේ ඉගැන්වීම්වල කොටසක් වූ වහල්භාවය අහෝසි කිරීමට හා කළමනාකරණය කිරීමට දේශකයන්ගේ සහයෝගය අඩු විය
බැප්ටිස්ට් මිෂනාරිවරුන් සෑම මහද්වීපයකටම තම පල්ලිය ව්‍යාප්ත කර ඇත
සභා 150,000 කට වැඩි සංඛ්‍යාවක සාමාජිකයන් මිලියන 41 කට වැඩි සංඛ්‍යාවක් බව බැප්ටිස්ට් ලෝක සන්ධානය වාර්තා කරයි
2002 දී ලොව පුරා බැප්ටිස්ට් හා බැප්ටිස් කණ්ඩායම් සාමාජිකයින් මිලියන 100 කට අධික සංඛ්‍යාවක් සහ උතුරු ඇමරිකාවේ මිලියන 33 කට අධික සංඛ්‍යාවක් සිටියහ
විශාලතම බැප්ටිස්ට් සංගමය දක්ෂිණ බැප්ටිස්ට් සම්මුතිය වන අතර ඊට සම්බන්ධ පල්ලිවල සාමාජික සංඛ්‍යාව මිලියන 14 කට වඩා වැඩිය
රොජර් විලියම්ස් ආගමික නිදහස සහ පල්ලිය හා රාජ්‍යය වෙන් කිරීම පිළිබඳ මුල් යෝජකයෙකි
බව්තීස්මය සිදු කළ යුත්තේ ඇදහිලිවන්තයන් යැයි කියා ගැනීම සඳහා පමණක් බව බව්තීස්තවරු මූලධර්මයකට දායක වෙති
ඇමරිකාවේ පළමු බැප්ටිස්ට් පල්ලිය
බව්තීස්තයන් එක්සත් ජනපද රෙපරමාදු භක්තිකයන්ගෙන් දළ වශයෙන් තුනෙන් එකක් පමණ වේ
කැල්වින්වාදය සංස්කරණය කරන්න

ප්‍රධාන ලිපිය
කැල්වින්වාදය

ප්‍රතිසංස්කරණ සම්ප්‍රදාය ලෙසද හැඳින්වෙන කැල්විනිස්තවාදය මාටින් බුසර්, හෙන්රිච් බුලින්ගර්, පීටර් මාටර් වර්මිග්ලි සහ හල්ඩ්‍රිච් ස්වින්ග්ලි වැනි දේවධර්මවාදීන් විසින් දියුණු කරන ලද නමුත් ක්‍රිස්තියානි ධර්මයේ මෙම ශාඛාව ප්‍රංශ ප්‍රතිසංස්කරණවාදියෙකු වන ජෝන් කැල්වින්ගේ නම දරන්නේ එයට ඇති ප්‍රබල බලපෑම නිසාය
16 වන ශතවර්ෂය පුරාම පාපොච්චාරණ හා පල්ලියේ විවාද සඳහා ඔහුගේ භූමිකාව නිසා
අද, මෙම පදය කැල්වින් මුල් නායකයෙකු වූ ප්‍රතිසංස්කරණය කරන ලද පල්ලිවල මූලධර්ම හා භාවිතයන් ගැන ද සඳහන් කරයි
පොදුවේ ගත් කල, එය කැල්වින්ගේ තනි ඉගැන්වීම ගැන සඳහන් කළ හැකිය
කැල්වින්වාදී දේවධර්මයේ තොරතුරු ක්‍රම කිහිපයකින් ප්‍රකාශ කළ හැකිය
සමහර විට වඩාත්ම දන්නා සාරාංශය කැල්වින්වාදයේ කරුණු පහ තුළ අඩංගු වේ, නමුත් මෙම කරුණු සමස්තයක් ලෙස පද්ධතිය සාරාංශගත කරනවාට වඩා සොටෙරියොලොජි පිළිබඳ කැල්වින්වාදී මතය හඳුනා ගනී
පුළුල් ලෙස කිවහොත්, කැල්වින්වාදය ගැලවීම තුළ පමණක් නොව ජීවිතයේ සෑම දෙයකම දෙවියන් වහන්සේගේ පරමාධිපත්‍යය හෝ පාලනය අවධාරණය කරයි
මෙහි හවුල  මෙම සංකල්පය කලින් නියම කිරීම සහ සම්පූර්ණ දුෂ්ටකම පිළිබඳ මූලධර්මවල පැහැදිලිව දැකගත හැකිය
විශාලතම ප්‍රතිසංස්කරණ සංගමය වන්නේ ලොරජික නිකායන් 211 ක සාමාජිකයින් මිලියන 80 කට වැඩි සංඛ්‍යාවක් සිටින ප්‍රතිසංස්කරණය කරන ලද පල්ලිවල ලෝක හවුලයි
[92] [93]  ලෝක ප්‍රතිසංස්කරණ සාමාජිකත්වය සහ ප්‍රතිසංස්කරණය කරන ලද පල්ලිවල ජාත්‍යන්තර සමුළුව වැනි ස්වාධීන ගතානුගතික ප්‍රතිසංස්කරණ සම්මේලන මෙන්ම ස්වාධීන පල්ලි ද ඇත
ජෝන් කැල්වින්ගේ දේවධර්මවාදී චින්තනය විවිධ සභා, මහද්වීපික ප්‍රතිසංස්කරණ, එක්සත්, ප්‍රෙස්බිටේරියන් සහ වෙනත් ප්‍රතිසංස්කරණ පල්ලි වලට බලපෑම් කළේය
එක්සත් ජනපදයේ කනෙක්ටිකට් හි චෙෂයර් හි පිහිටි සභා පල්ලියක්
ලුතරන්වාදය සංස්කරණය කරන්න

ප්‍රධාන ලිපිය
ලුතරන්වාදය

ලුතරන්වාදය

ජර්මානු  පූජකයෙකු, පල්ලියේ ප්‍රතිසංස්කරණවාදියෙකු සහ දේවධර්මාචාර්යවරයෙකු වන මාටින් ලූතර්ගේ දේවධර්මය සමඟ හඳුනා ගනී
ලුතරන්වාදය යුක්තිසහගත කිරීමේ මූලධර්මයක් ඉදිරිපත් කරන්නේ “ශුද්ධ ලියවිල්ලේ පදනම මත පමණක් ඇදහිල්ලෙන් පමණක්” යනුවෙනි
ඇදහිල්ලේ සියලු කාරණා සම්බන්ධයෙන් ශුද්ධ ලියවිල්ල යනු අවසාන අධිකාරියයි යන මූලධර්මය, ට්‍රෙන්ට් කවුන්සිලයේ කතෝලික නායකයින් විසින් කරන ලද ප්‍රකාශය ප්‍රතික්ෂේප කරයි
ඊට අමතරව, නොබෙදුණු ක්‍රිස්තියානි පල්ලියේ පළමු කිතුනු සභා හතරේ ඉගැන්වීම් ලූතරන්වරු පිළිගනිති
ප්‍රතිසංස්කරණය කරන ලද සම්ප්‍රදායට වඩා වෙනස්ව, ලූතරන්වරු ප්‍රතිසංස්කරණයට පෙර පල්ලියේ පූජනීය පිළිවෙත් හා පූජනීය ඉගැන්වීම් බොහොමයක් රඳවාගෙන සිටිති
ලුතරන් දේවධර්මය ක්‍රිස්තියානි  ප්‍රතිසංස්කරණ දේවධර්මයට වඩා වෙනස් ය, (දෙවියන් වහන්සේගේ නීතියේ අරමුණ, දිව්‍ය අනුග්‍රහය, සාන්තුවරයන්ගේ නොපසුබට උත්සාහය සහ දෛවය යන කරුණු )
අද, ලුතරන්වාදය රෙපරමාදු ආගමේ විශාලතම ශාඛාවකි
මිලියන 80 ක් පමණ අනුගාමිකයන් සමඟ, ඉතිහාසිකව පෙන්තකොස්ත නිකායන් හා ඇන්ග්ලිකානිස්වාදයෙන් පසු තුන්වන වඩාත් පොදු රෙපරමාදු පාපොච්චාරණය වේ
ලුතරන් පල්ලි වල විශාලතම ගෝලීය හවුල වන ලූතරන් ලෝක සම්මේලනය මිලියන 72 කට අධික ජනතාවක් නියෝජනය කරයි
රෙපරමාදු එල්ඩබ්ලිව්එෆ් සාමාජික පල්ලි ආයතනවල බොහෝ සාමාජිකයින් ලුතරන් ලෙස ස්වයං හඳුනාගැනීමක් හෝ ලුතරන් යැයි ස්වයං-හඳුනාගන්නා සභාවලට නොපැමිණීම නිසා මෙම සංඛ්‍යා දෙකම ලොව පුරා ලුතරන්වරුන් වැරදි ලෙස ගණන් ගනී
මීට අමතරව, ගෝලීය සභා සහ මිෂනාරි ලුතරන් සංසදය, ජාත්‍යන්තර ලුතරන් කවුන්සිලය සහ  එවැන්ජලික ලුතරන් සමුළුව වැනි ජාත්‍යන්තර සංවිධාන මෙන්ම ජාත්‍යන්තර සංවිධානයක සාමාජිකයෙකු නොවන ලුතරන් නිකායන් ද ඇත
ලූතර් රචනා කරන ලද ගීතිකා අදටත් භාවිතා වේ, “බලවත් බලකොටුවක් අපගේ දෙවියන්”

මෙතෝදිස්ත 

ක්‍රමවේදය සංස්කරණය කරන්න

ප්‍රධාන ලිපිය
ක්‍රමවේදය

මෙම සභාව  ප්‍රධාන වශයෙන් හඳුනාගන්නේ ඇන්ග්ලිකන් පූජකයෙකු හා එවැන්ජලිස්තවරයෙකු වන ජෝන් වෙස්ලිගේ දේවධර්මයෙනි
මෙම එවැන්ජලිස්ත ව්‍යාපාරය 18 වන සියවසේ එංගලන්ත පල්ලිය තුළ පුනර්ජීවනයක් ලෙස ආරම්භ වූ අතර වෙස්ලිගේ මරණයෙන් පසු වෙනම පල්ලියක් බවට පත්විය
දැඩි මිෂනාරි ක්‍රියාකාරකම් හේතුවෙන් මෙම ව්‍යාපාරය බ්‍රිතාන්‍ය අධිරාජ්‍යය, එක්සත් ජනපදය සහ ඉන් ඔබ්බට පැතිරී ඇති අතර අද වන විට ලොව පුරා මිලියන 80 ක් පමණ අනුගාමිකයින් යැයි කියනු ලැබේ
මුලදී එය විශේෂයෙන් කම්කරුවන්ට හා වහලුන්ට ආයාචනා කළේය
සමාජ විද්‍යාත්මකව ගත් කල, බොහෝ මෙතෝදිස්තවරු අමෙරිකානු  ජාතිකයින් වන අතර, ක්‍රිස්තුස් වහන්සේ සෑම මනුෂ්‍යයෙකුටම ගැලවීම ලබා ඇති බවත්, එය ලැබීමට මිනිසුන් කැමැත්තෙන් ක්‍රියා කළ යුතු බවත් අවධාරණය කරයි (සාම්ප්‍රදායික කැල්වින්වාදී ඒකාධිකාරී මූලධර්මයට පටහැනිව)
එක් එක් සභාවන් අතර මෙය බෙහෙවින් වෙනස් වුවද, ක්‍රමවේදය සාම්ප්‍රදායිකව නමස්කාර ක්‍රමයේ  පහත්  ය
වෙස්ලීස්වරු ඇන්ග්ලිකන් නමස්කාරය සහ සම්ප්‍රදාය බෙහෙවින් අගය කළහ
ක්‍රමවේදය එහි පොහොසත් සංගීත සම්ප්‍රදාය සඳහා ප්‍රසිද්ධය
ජෝන් වෙස්ලිගේ සහෝදරයා වන චාල්ස් මෙතෝදිස්ත පල්ලියේ බොහෝ ගීත රචනා කිරීමට උපකාරී විය
ක්‍රමවේදයෙහි මූලික නිර්මාතෘ ජෝන් වෙස්ලි
එක්සත් මෙතෝදිස්ත වැඩිමහල්ලෙක් සත්ප්‍රසාදය සමරයි
ලන්ඩනයේ වෙස්ට්මිනිස්ටර් හි මෙතෝදිස්ත මධ්‍යම ශාලාව.

පෙන්තකොස්තවාදය සංස්කරණය කරන්න

ප්‍රධාන ලිපිය
පෙන්තකොස්තවාදය

පෙන්තකොස්තවාදය යනු ශුද්ධාත්මයාණන් සමග බව්තීස්මය තුළින් දෙවියන් වහන්සේ සමග අත්දැකීමක් කෙරෙහි විශේෂ අවධානයක් යොමු කරන ව්‍යාපාරයකි
පෙන්තකොස්ත යන වචනය ව්‍යුත්පන්න වී ඇත්තේ යුදෙව් සති මංගල්යයේ ග්‍රීක නාමය වන පෙන්තකොස්ත දිනයෙනි
කිතුනුවන් සඳහා, මෙම සිදුවීම ක්‍රියා පොතේ දෙවන පරිච්ඡේදයේ විස්තර කර ඇති පරිදි, ජේසුස්ගේ අනුගාමිකයන් මත ශුද්ධාත්මයාණන් පහළ වීම සිහිපත් කරයි
රෙපරමාදු ආගමේ මෙම ශාඛාව කැපී පෙනෙන්නේ ශුද්ධාත්මයාණන් සමඟ බව්තීස්මය විශ්වාස කිරීම පරිවර්තනයෙන් වෙන් වූ අත්දැකීමක් ලෙස කිතුනුවකුට ශුද්ධාත්මයාණන්ගෙන් පිරුණු හා සවිබල ගැන්වූ ජීවිතයක් ගත කිරීමට හැකිවන අත්දැකීමකි
මෙම බලගැන්වීමට අන්‍යභාෂාවෙන් කථා කිරීම සහ දිව්‍ය සුව කිරීම වැනි අධ්‍යාත්මික දීමනා භාවිතා කිරීම ඇතුළත් වේ
එය පෙන්තකොස්තවාදයේ තවත් නිර්වචන ලක්ෂණ දෙකකි
බයිබලානුකුල අධිකාරිය, අධ්‍යාත්මික දීමනා සහ ආශ්චර්යමත් දේ කෙරෙහි ඔවුන් දක්වන කැපවීම නිසා, පෙන්තකොස්තවාදීන් ඔවුන්ගේ සභාව  මුල් පල්ලියේ අපෝස්තලික යුගයේ සොයාගත් එකම ආකාරයේ අධ්‍යාත්මික බලය හා ඉගැන්වීම් පිළිබිඹු කරන බව පෙනේ
මේ හේතුව නිසා සමහර පෙන්තකොස්තවරු ඔවුන්ගේ නිකාය  විස්තර කිරීම සඳහා අපෝස්තලික හෝ පූර්ණ සුවිශේෂය යන යෙදුම භාවිතා කරති
පෙන්තකොස්තවාදය අවසානයේදී එක්සත් ජනපදයේ සහ වෙනත් තැන්වල දෙවියන් වහන්සේගේ එක්රැස්වීම් සහ ක්‍රිස්තුස් වහන්සේ තුළ දෙවියන් වහන්සේගේ සභාව වැනි විශාල කණ්ඩායම් ඇතුළු නව නිකායන් සිය ගණනක් බිහි කළේය
ලොව පුරා පෙන්තකොස්තවාදීන් මිලියන 279 කට අධික සංඛ්‍යාවක් සිටින අතර, මෙම ව්‍යාපාරය ලෝකයේ බොහෝ ප්‍රදේශවල, විශේෂයෙන් ගෝලීය දකුණේ වර්ධනය වෙමින් පවතී
1960 ගණන්වල සිට පෙන්තකොස්තවාදය වෙනත් ක්‍රිස්තියානි සම්ප්‍රදායන්ගෙන් වැඩි වැඩියෙන් පිළිගැනීමක් ලබා ඇති අතර,  බව්තීස්මය හා අධ්‍යාත්මික දීමනා පිළිබඳ පෙන්තකොස්ත විශ්වාසයන් රෙපරමාදු හා කතෝලික පල්ලිවල පෙන්තකොස්ත නොවන ක්‍රිස්තියානීන් විසින් චරස්මාටික් ව්‍යාපාරය හරහා පිළිගෙන ඇත
පෙන්තකොස්ත හා චරස්මාටික් ක්‍රිස්තියානි ධර්මය එක්ව මිලියන 500 කට අධික අනුගාමිකයින් සංඛ්‍යාවක් සිටිති
ශුද්ධාත්මයාණන්ගේ බව්තීස්මය සමඟ ග්ලෝසොලාලියා සම්බන්ධ කළ චාල්ස් ෆොක්ස් පර්හැම්
එක්සත් ජනපදයේ කොස්ටා මේසා හි රොක් හාබර් පල්ලියේ සමකාලීන ක්‍රිස්තියානි නමස්කාරය
ජර්මනියේ රවෙන්ස්බර්ග්හි පෙන්තකොස්ත පල්ලියක්
වෙනත් රෙපරමාදු භක්තිකයන් සංස්කරණය කිරීම

තවත් බොහෝ රෙපරමාදු නිකායන් සඳහන් ශාඛාවලට පිළිවෙලට නොගැලපෙන අතර සාමාජිකත්වයට වඩා බෙහෙවින් අඩුය
ඔවුන් සාමාන්‍යයෙන් වෙනත් ක්‍රිස්තියානි ප්‍රජාවන්ගේ සභාව  හෝ ඇදහිල්ලෙන්  වෙනස් ය
තමන්ව “නිකායකට අයත් නොවන” හෝ “එවැන්ජලිස්ත” ලෙස හඳුන්වමින්
බොහෝ විට තනි දේවගැතිවරුන් විසින් ආරම්භ කරන ලද ඔවුන්ට ඉතිහාසික නිකායන් සමඟ එතරම් සම්බන්ධයක් නැත
හුසිටිස්වාදය චෙක් ප්‍රතිසංස්කරණවාදියෙකු වන ජෑන් හුස්ගේ ඉගැන්වීම් අනුගමනය කරයි
ඔහු බොහීමියානු ප්‍රතිසංස්කරණයේ හොඳම නියෝජිතයා හා රෙපරමාදු ප්‍රතිසංස්කරණයේ පූර්වගාමියා විය
මුල් ගීතිකාවක් වූයේ අතින් ලියන ලද ජිස්ටෙබ්නිස් ගීතිකා පොතයි
මෙම ප්‍රධාන වශයෙන් ආගමික ව්‍යාපාරය සමාජ ප්‍රශ්න මගින් මෙහෙයවන ලද අතර චෙක් ජාතික දැනුවත්භාවය ශක්තිමත් කළේය
වර්තමාන කිතුනුවන් අතර, හුසයිට් සම්ප්‍රදායන් මොරවියන් පල්ලිය, සහෝදරයන්ගේ එකමුතුව සහ චෙකොස්ලොවැක් හුසයිට් පල්ලිවල නිරූපණය කෙරේ
ප්ලයිමූත් සහෝදරයන් යනු ගතානුගතික, පහත් පල්ලියක්, එවැන්ජලිස්ත ව්‍යාපාරයක් වන අතර, එහි ඉතිහාසය 1820 ගණන්වල අගභාගයේදී අයර්ලන්තයේ ඩබ්ලින් වෙත ඇංග්ලිකානුවාදයෙන් ආරම්භ විය
ශුද්ධ වූ ව්‍යාපාරය යනු 19 වන සියවසේ මෙතෝදිස්තවාදයෙන් මතුවූ විශ්වාසයන් හා භාවිතයන් සමූහයක් සහ එවැන්ජලිස්ත නිකායන්, පැරෂර්ච් සංවිධාන සහ ව්‍යාපාරයන් කේන්ද්‍රීය ධර්මයක් ලෙස අවධාරණය කළ ව්‍යාපාරයන් ය
ශුද්ධවූ ව්‍යාපාර පල්ලිවල අනුගාමිකයන් මිලියන 12 ක් සිටින බවට ගණන් බලා තිබේ
ගැලවීමේ හමුදාව සහ වෙස්ලියන් පල්ලිය කැපී පෙනෙන උදාහරණ වේ
ක්වේකවරුන් නොහොත් මිතුරන් යනු ආගමික මිතුරු සමාජයක සාමූහිකව හැඳින්වෙන ආගමික ව්‍යාපාරයක පවුලක සාමාජිකයන්ය
මෙම ව්‍යාපාරවල කේන්ද්‍රීය එක්සත් කිරීමේ මූලධර්මය සියලු ඇදහිලිවන්තයන්ගේ පූජක තන්ත්‍රයයි
බොහෝ මිතුරන් තමන්ව සලකන්නේ ක්‍රිස්තියානි නිකායක සාමාජිකයන් ලෙසයි
ක්‍රිස්තියානි ධර්මය පිළිබඳ එවැන්ජලිස්ත, ශුද්ධකම, ලිබරල් සහ සාම්ප්‍රදායික ගතානුගතික ක්වේකර් අවබෝධය ඇති අය ඒවාට ඇතුළත් ය
ක්රිස්තියානි ධර්මය තුළ මතුවූ අනෙකුත් කණ්ඩායම් මෙන් නොව, ආගමික මිත්ර සංගමය ඇදහිලි හා ධූරාවලි ව්යුහයන්ගෙන් වැළකී සිටීමට ක්රියාශීලීව උත්සාහ කර ඇත
ප්‍රතිසංස්කරණයේ මූලාරම්භය සහ 16 වන සියවසේ සිට අනෙකුත් රෙපරමාදු භක්තිකයන් සමඟ ශක්තිමත් සහයෝගීතාවය නිසා ඒකීයවාදය සමහර විට රෙපරමාදු භක්තිකයන් ලෙස සැලකේ.  එහි නොන්ට්‍රිනිටේරියානු දේවධර්මීය ස්වභාවය නිසා එය බැහැර කර ඇත
ඒකීයයන් නොන්ට්‍රිනිටේරියන් රෙපරමාදු භක්තිකයන් ලෙස හෝ හුදෙක් නොන්ට්‍රිනිටේරියන් ලෙස සැලකිය හැකිය
වර්තමාන රුමේනියාව, එංගලන්තය සහ එක්සත් ජනපදය තුළ ට්‍රාන්සිල්වේනියා කලාපයේ ඒකීයවාදය ජනප්‍රිය වී තිබේ
එය එකවරම පාහේ ට්‍රාන්සිල්වේනියාවේ සහ පෝලන්ත-ලිතුවේනියානු පොදුරාජ්‍ය මණ්ඩලයේ ආරම්භ විය
රෙපරමාදු ආගම ක්‍රිස්තියානි ප්‍රතිශෝධකය තුලින් ඇති වුවද රෙපරමාදු යන පදය බොහෝ විට රෝමානුකතෝලික හෝ පෙරදිග ඕතඩොක්ස්   යන දේවස්ථාන විරෝධි අර්ථය ගෙන දිම සදහා උයෝගි කර ගනි
මෙය සාධාරණ නොවේ
රෙපරමාදු ආගම ඇතිවිමට බොහෝ කලක පෙර කිසිම කතෝලික අදහස් වලට පටහැනි අදහස් සහිත නිකායවල් ලොව පැවතුණි
ඇන්ග්ලිකන් දේවස්ථානය රෙපරමාදු ආගම තුලින් බිහිවු බව පැවසෙන නමුත් එය රෙපරමාදු ආගමට වඩා වෙනස් වේ
ඇන්ග්ලිකන් නිකායේ රෝමානු කතෝලික දේවස්ථානයට අයත් දහම සහ රෙපරමාදු ආගමට අයත් දහම අතරමැදි දහමක් අනුගමනය කරයි
එම නිසා එය මාධ්‍ය පිළිවෙතක් සහිත දහමක් ලෙස හදුන්වනු ලබයි
මොරිමොන් සහ යෙහොයාගේ සාක්ෂිකරැ යනු ආගම දෙකම රෙපරමාදු ආගම ප්‍රතික්ෂේප කරයි
රෙපරමාදු ප්‍රතිසංස්කරණය
16 වන සියවසේ මුල් භාගයේදි ආගම ප්‍රතිස්සංස්කරණය කිරිම දේවරධර්මධයන් දෙදෙනෙකු වන මාර්ටින් ලූතර් ම පුල්‍ රිච් ස්වින්ග්ලි විසින් ආරම්භ කරන ලදි
මොවුන් දෙදෙනෙ ප්‍රකාශ කළ අන්දමට ක්‍රිස්තියානි ආගමෙහි වරද එකළ දේශනා කළ ධර්මයෙහි රැදි තිබිණි
එමනිසා එම දේශනා කළ වරද සහිත ධර්මය වෙනස් කර, නිවැරදි ධර්මය නැවත ස්ථාපනය කිිම මොවුන් දෙදෙනොගේ අරමුණ විය
ව 1529 සිට මෙම නාමය විවිධ අර්ථයන්ගෙන දිම සදහා භාවිතා කරන ලදි
නමුත් ප්‍රධාන වශනේම පාප්වහන්සේගේ පාලනයෙන් මිදුණු බටහිර කිතුධර්මය හැදින්විම සදහා රෙපරමාදු නාමය භාවිතා කරන ලදි
ප්‍රතිංසංස්කරණය කාල වකවානු තුළදි දේව ධර්මය විසින් රෙපරමාදු යන නාමය භාවිතා නොකරළ අතර ඒ වෙනුවට ඔවුන් නිවැරදි ධර්මය සදහා ආපසු යැම යන අර්ථය ගෙන දෙන එවැන්ජලික් නාමය භාවිතා කරන ලදි
රෙපරමාදු ප්‍රසිංස්කරණ ප්‍රථමයෙන් මාර්ටින් ලුතර් විසින් ජර්මනියේ විටන් බුර්ග දේවමැදුරෙන්  ආරම්භ කරන ලදි එහිදි ඔහුගේ දේවගැතිකම පිලිබද තනතුරැ විකිණිමේ වරද බිෂෝවරැගේ පැවති පුරප්පාඩු සහ අනුෂේඨනයන් පිළිබද උපාධි ප්‍රබන්ධ 95 පිටපත් කරන ලදි
මෙහිදි රෙපරමාදු ආගම විසින් අදාහස සොලෝෂ 5 වනිල් එකක් වන ශ්‍රද්ධාව පමණකි යන ධර්ම පදය බයිබලය පමණකි යන ධර්ම පද දෙක ගොඩ නැගිණි ලුතරන්, කැල්විනිස්ට්, පෙුසිබිටිරයින් සහ ඇන්ගිකන් නිකායන් රෙපරාමුදු ප්‍රතිසංසර්කණ තුළින් බිහිවිය
රෙපරමාදු ප්‍රතිසංස්රකණය කොටස් දෙකක් ආකාරයෙන් දැකිවය හැකිය ගර්විත ප්‍රතිසංසර්කළුය සහ විල්පවාදි අන්තගාමි ප්‍රතිසංස්කරණය ෆර්විත ප්‍රතිස්සංකරණය ලුතර් ස්විංග්ලි කැලවින් වැනි ගුරැවරැන්යයටතේ සිදුවිය නමුත් අත්ගාමි ප්‍රතිසංස්කරණවාදින බයිලයට අතිශයින් වෙනස් කිරිම් සිදු කරන ලදි එම නිසා ලාර්විත ප්‍රසිංස්කරණ වාදින් සහ අත්ගාමි ප්‍රතිසංසකරණ වාදින් අතර බොහ් එදිරිවාදිකම් පැවතුණි
දේවධර්මය ප්‍රතිශෝධනය කිරිම පිළිබද වු රෙපරමාදු පිලිගත් මතය
දේවධර්මය ප්‍රතිශෝධනය පිළිබද වු රෙපරමාදු මතය සොලොස් 5 ලෙසින් හැදින්වෙන ලතින් වාක්‍යය පහතින් දැක්වෙන අතර මේවා රෝමානු කතෝලික දේවස්ථාන තුල ඉගැන්විම් වලට වඩා හාත්පසින් වෙනස් මත දරයි
සෝලා යන ලතින් වචනය තනිකඩ යන අර්ථය ගෙන දෙන ලදි
රෙපරමාදුවරැන් පිළිගන්නා අයුරින් මෙම සොලොස් 5 මොක්ෂය ලගා කර ගැනිම සදහා උපකාරි වේ
සොලොස් 5 හැරෙන්නට අනෙක් සියලු දේ මෝක්ෂය ලගා කර ගැනිමට බාධාවක් වන හෙයින් එවැනි දේ සිදු කිරිමෙන් රෙපරමාදුවරුන් වැලකි සිටියහ
Solus Christus - ක්‍රිස්තුස්වහන්සේ පමණකි
පාප්වහන්සේ කෙනෙක් පිලිබදව විශ්වාස නොකරන රෙපරමාදුවරැ, දෙවියන් වහන්සේ හා මනුෂ්‍යයා අතර මැදිහත් කරැ ක්‍රිස්තුස් වහන්සේ පමණක් බව පිලිගත් හ
බයිබලය පමණකි
රෙපරමාදුවරැන් විශ්වාස කරන අන්දමට රෝමානු කතෝලික දේවස්ථානයන්හි භාවිතා කරන බයිබලය දේවස්ථානයෙහි ඉතිහාසිය හා ධර්මය මත පදනම් වුවකි
ශ්‍රද්ධාව පමණකි
රෙපරමාදුවරැන් විශ්වාස කරන අන්දමට මෝක්ෂය ලගා කර ගැනිම සදහා ශ්‍රද්ධාව පමණක් අවශ්‍ය වේ නමුත් රෝමානු කතෝලික ඉගැන්විම් වලට අනුව ශ්‍රද්ධාව පමණක් තිබි කිසිම ක්‍රියාවක් නොකිරිම තුළින් මෝක්ෂය ලගා කරගත නොහැක
කරුණාව පමණකි
තමන් විසින් කරන පිං වලින් පමණක් මොක්ෂය ලගා කරගත නොහැක
රෙපරමාදුවරැන් විශ්වාස කරන අන්දමට මෝක්ෂය ලගා කර ගැනීම සදහා දෙවියන් වහන්සේගේ කරුණාව අත්‍යාවශයයි

කීර්තිය දෙවියන් උදෙසාම පමණකි
රෙපරමාදුවරැන් විශ්වාස කරන අන්දමට මොක්ෂය ලගා කර ගැනිම දෙවියන් වහනසේගේ කැමැත්ත සහ ක්‍රියාව මත පමණක් සිදු වු නිසා කීර්තිය දෙවියන් වහන්සේ උදෙස්මා පැවැතිය යුතු
කතෝලික දේවස්ථානය යන නාමයෙන්ද හදුන්වනු ලබන රෝමානු කතෝලික දේවස්ථානය ලොව සිටිනා  කිතුණු භක්තිකයන් වැඩිදෙනෙක් නියෝජනය කරනු ලබයි
එක් බටහිර දේවස්ථානයක් සහ පෙරදිග කතෝලික දේවස්ථා 22 කින් සැදි ඇති මෙය අධිකරණමය සිමාවල් 2,782 පුරා විහිදි පවති ‍රෝමානු කතෝලික දේවස්ථානය පාප් වහන්සේ රෝමානු කතෝලික දේවස්ථානය පාලනය කරනු ලබයි
ගොස්පල් හතරෙහි හි එන දේව ධර්මය ලොව පැතිරවිම සහ සමාජිකයන් අතර ශ්‍රද්ධාව ප්‍රගුණ කිිමේ අරමුණින් සක්‍රමේන්තු ක්‍රියාවෙමි යෙදවිම රෝමානු කතෝලික දේවස්ථානයන්හි ප්‍රධාන අරමුණ වේ
තවදුරටත් එවුන් පාසැල විශ්වවිද්‍යාල රෝනල් සමජිය වැඩ සටහන් වශයෙන් පවත්වාගෙන යනු ලබයි
කතෝලික විශ්වාස නිසෙන් ආගමෙහි දන්වා ඇති අතර එය කතෝලික දේවස්ථානයේ ප්‍රශ්නෝතර සංග්‍රහයේ විස්තර සමිතව පෙන්වා දි ඇත
සාමාන්‍යයෙන් රෝමානු කතෝලික  දේවස්ථානයන්හි දේව මෙහෙය පුජකතුමන් විසින් දේව මෙහෙයේ ක්‍රමය අනුව පවත්වනු ලබයි
ඉවුනැරිස්ට පුජාව දේවස්ථාවේ සක්‍රමේනුත හතෙන් එකක් වන අතර සැම කතෝලික පුජවකම එය පවත්නවා ඇත
කතෝලකි දේවස්ථානයන්හි ඉතිහාසය අපරදිග ශිෂ්ඨාචාරයන්හි ඉතිහාසය හා බැදි පවතිත දේවස්ථානය අවුරැදු දෙදහසක් මුළුල්ලේ ක්‍රිස්තියානි සහ ක්‍රිස්තියානි නොවන පුද්ගලයන්ගේ ජිවිතයට බෙහෙවින් බලපෑම් ඇති කළේය
ව 111 වන සියවසේදි පාප්තුමාගේ බලය නිසා ඇති වු මතභේද  පෙරදිග සහ අපරදිග දේවස්ථාන අතර විය
පසුව රෝමය සමග සබදකම් ඇතිකරගත් පෙරදිග දේවස්ථාන පෙරදිග කතෝලික දේවස්ථාන යන නමින් හදුන්වනු ලැබිය
'සක්‍රමේන්තුව යනු ක්‍රිස්තියානි චාරිත්‍රයකි, එය විශේෂ හා වැදගත් ලෙස පිළිගැනේ
එවැනි චාරිත්‍රවල පැවැත්ම හා අර්ථය පිළිබඳව විවිධ මත පවතී
බොහෝ කිතුනුවන් සක්‍රමේන්තු දෙවියන්ගේ යථාර්ථයේ දෘශ්‍ය සංකේතයක් මෙන්ම දෙවියන් වහන්සේගේ කරුණාව සඳහා වූ නාලිකාවක් ලෙස සලකති
කතෝලික, ලූතරන්, ඇංග්ලිකන්, මෙතෝදිස්ත සහ ප්‍රතිසංස්කරණය ඇතුළු බොහෝ ක්‍රිස්තියානි නිකායන්, හිපෝහි ඔගස්ටින් විසින් සකස් කරන ලද සක්‍රමේන්තුව පිළිබඳ නිර්වචනය පිළිගනී
එය යේසුස් ක්‍රිස්තුස් විසින් ආරම්භ කරන ලද අභ්‍යන්තර කරුණාවේ බාහිර ලකුණකි
සක්‍රමේන්තු මගින් දෙවියන් වහන්සේගේ වරප්‍රසාදය පෙන්නුම් කරන්නේ සහභාගිවන්නාට බාහිරව නිරීක්ෂණය කළ හැකි ආකාරයටය
කතෝලික සභාව, හුසයිට් සභාව සහ පැරණි කතෝලික සභාව සක්‍රමේන්තු හතක් හඳුනා ගනී
බව්තීස්මය, පසුතැවිලි වීමේ සක්‍රමේන්තුව (සංහිඳියාව හෝ පාපොච්චාරණය), දිව්‍ය සත්ප්‍රසාදය (හෝ ශුද්ධ වූ හවුල), අභිවෘද්ධි ආලේපය, ආශිර්වාදකාර බන්දනය (විවාහය), පූජාත්වරය සහ රෝගීන්ගේ ආලේපය
නැගෙනහිර ඕතඩොක්ස් පල්ලිය සහ පෙරදිග ඕතඩොක්ස් පල්ලිය මෙන්ම නැගෙනහිර කතෝලික පල්ලි වැනි පෙරදිග පල්ලි ද ප්‍රධාන සක්‍රමේන්තු හතක් ඇති බව විශ්වාස කරති
ඔවුන්  () යන ග්‍රීක වචනයට අනුරූප වන පරිශුද්ධ අභිරහස් යන වචන භාවිතා කරන අතර බටහිර සම්ප්‍රදායේ සක්‍රමේන්තු ලෙස හඳුන්වන චාරිත්‍රවලට සහ පල්ලිය වැනි වෙනත් යථාර්ථයන්ට ද එය යොදා ගනී
ප්‍රතිසංස්කරණ සම්ප්‍රදාය තුළ ඇති බොහෝ රෙපරමාදු නිකායන්, ක්‍රිස්තුස් වහන්සේ විසින් පිහිටුවන ලද සක්‍රමේන්තු දෙකක්, දිව්‍ය සත්ප්‍රසාදය (හෝ ශුද්ධ වූ හවුල) සහ බව්තීස්මය හඳුනා ගනී
ලුතරන් සක්‍රමේන්තුවලට මෙම දෙක ඇතුළත් වන අතර, බොහෝ විට තුන්වන සක්‍රමේන්තුව ලෙස පාපොච්චාරණය (සහ නිරවුල් කිරීම) එකතු කරයි